Zaječarci na evropskom takmičenju! - Glas Zaječara\nHome Društvo Zaječarci na evropskom takmičenju!\nZaječarci na evropskom takmičenju!\nGimnazija u Zaječaru ima svog predstavnika i na evropskom takmičenju Stem4youth.\nAnđela Bešir, učenica drugog razreda Gimnazije, našla se u timu sa još dve devojčice iz Španije, Mirandom Garsija Lopez i Lourde Navaro, koji se plasirao među šest najboljih na konkursu Stem4youth projekta.\nZajedno sa svojim mentorima, Mladenom Šljivovićem i Manuelom Garsija Pikerasom, posvetile su se rešavanju jednog od 4 problema koje su pred učenike širom Evrope postavljeni.\n– „Problem koji smo rešavali sastojao se od primene eksponencijalnih funkcija u ekonomiji, fizici, hemiji, ali u rešavanju nekih pitanja iz svakodnevnog života.“– kaže Anđelin mentor, Mladen Šljivović. – „Zanimljivo je i to da kada smo saznali za ovo takmičenje pravila su predviđala da učestvuju samo učenici iz zemalja koje su u Evropskoj uniji, ali posle našeg interesovanja promenili su odluku i dozvolili i učenicima iz zemalja koje su pridružene zemlje u projektu Horizont2020. Takođe je bilo značajno i da tim bude internacionalni, i na našu sreću, javile su nam se dve učenice iz Španijekoje su takođe tražile nekog da bi formirale tim. Tako je i počela saradnja.“\nOvaj tim se nalazi trenutno u drugoj fazi takmičenja, a žiri će nakon intervujua sa timovima odlučiti koja tri tima dobijaju glavnu nagradu – put u CERN.\nNaši Zaječarci mogu pružiti pomoć tako što će glasati za tim „B“ budući da će i tim koji ima najbolji projekat po mišljenu publike takođe putovati za Švajcarsku.\nGlasanje se može obaviti na sledećem linku:\nGLAS ZA TIM „B“\nKliknite na link, skrolujte do kraja stranice, upišite vaš mail, izaberite tim „B“. Kliknite na polje „submit the vote“. Nakon toga će vam na mail stići link za potvrdu glasa. Klikom na taj link i polje „confirm vote“ koje će se nakon toga pojaviti glasali ste za našu Anđelu Bešir!\nPrethodni tekstPravo mesto za START: „STOP 019“!


ЛОКАЛНИ ИЗБОРИ – ПОЧЕТАК ПАДА: СНС у Зајечару потучена, у Косјерићу само 32,30%\nLOKALNI IZBORI – POČETAK PADA: SNS u Zaječaru potučena, u Kosjeriću samo 32,30%\nPrema prvim rezultatima lokalnih izbora koji su održani u pet samouprava u Srbiji liste oko SNS-a su osvojile najviše glasova u Vrbasu, Kosjeriću i Kovinu a u Zaječaru je najviše glasova osvojila Grupa građana „Boško Ničić“.\nNezvanični rezultati u Kovinu: SNS – 42 odsto, SPS – 14, JS – 12, Grupa građana „Kovin može bolje – zajedno za našu opštinu – dr Ivan Dotlić“ – devet, DS – osam, saznaje RTS iz izvora bliskog štabu SPS-a.\nPrema nezvaničnim podacima štaba SNS-a u Zaječaru je najviše glasova osvojila grupa građana „Boško Ničić“ – 32 odsto. SNS je osvojio 28 odsto a lista „Pobeda za naš grad dr Nenad Ristović“ (DS-SDS-LDP-NS) 18 odsto. Koalicija SPS-JS osvojila je osam odsto, javlja dopisnik RTS-a.\nRezultati Opštinske izborne komisije u Kosjeriću: SNS-SPS-PUPS-SDPS – 32,29 odsto, DS-SPO-LDP – 17,12 odsto, Za zdravu Srbiju – Milan Stamatović – 11,67 odsto, DSS – 9,66 odsto, NS – 7,75 odsto, SNP – 7,7 odsto, PS – 6,97 odsto, Dveri – 4,1 odsto, SRS – 1,21 odsto, javlja dopisnik RTS-a.\nRezultati u Vrbasu prema podacima štaba SNS-a: Lista „Aleksandar Vučić – brže, jače, bolje“ – 42,9 odsto, SPS – 21 odsto, SDS-DS-LSV – 11 odsto, PS – 9,5 odsto, SRS – sedam odsto, ĐB – pet odsto, javlja reporter RTS-a.\nPeakcije Stamatovića i DS-a na izborne rezultate: Debakl SNS-a u Kosjeriću\nOvo je potpuni debakl Srpske napredne stranke (SNS) i njene koalicije, jer su građani shvatili da im predsednik opštine neće biti Aleksandar Vučić, već Milijan Stojanić, koji je sa svojom koalicijom, ministrima, mehanizacijom i trgovinom, osvojio svega 30 odsto glasova, izjavila je Danijela Jovanović iz Demokratske stranke.\nMilan Stamatović, za koga mnogi kažu da je na ovim izborima bio iznenađenje, ističe da su tri osvojena mandata, pravi podvig u ovakvim uslovima.\n„Danas su ovde bili svi ministri, direktori javnih preduzeća koji su nudili sve i svašta. Vreme radi za nas i ovde se pokazalo da SNS ima samo prividnu snagu uz pomoć medija i raznih mahinacija na terenu. U vlast nećemo sa onima koji trguju, kupuju glasove i koriste siromaštvo ovog naroda da se domognu vlasti“, rekao Stamatović.\nIzvor: RTS, http://glaszapadnesrbije.rs\nOvi rezultati su još uvek mnogo bolji nego što oni realno zaslužuju. Ljudima izgleda još uvek nije sasvim jasno.


RASPLET SEZONE OVOG VIKENDA NA SUPERSTAR TV: Finale druge sezone serije „Državni službenik“\nSTIŽU TEŠKE ISTINE\nNakon mesec dana emitovanja, druga sezona serije „Državni službenik“ ušla je u samo finale koje nas očekuje ovog vikenda, 14. i 15. novembra, od 21 čas na Superstar TV kanalu.\nIza nas su epizode pune akcije sa neočekivanim i dramatičnim obrtima, a nakon mesec dana došlo je vreme za neočekivani rasplet sezone kada će mnoge teške istine izaći na videlo.\nReakcije gledalaca na drugu sezonu zaista su sjajne i dovoljno je reći da nakon svake epizode društvene mreže „gore“ od pozitivnih komentara poput onog da je „Državni službenik“ najbolja domaća serija u rangu sa mnogim svetskim produkcijama. Neverovatna popularnost sezone rezultat je veoma inteligentnog scenarija, vrhunske režije i sjajne glumačke ekipe koja publiku ostavlja prepunu utisaka, dopuštajući joj da verno upoznaje likove i stvara svoj sud o njima i njihovim postupcima.\nPored već poznatih starih likova, jedan novi, Stefan, zadobio je posebnu pažnju i pohvale gledalaca. Ovog inteligentnog i lukavog negativca u seriji tumači niko drugi nego Nikola Rakočević, dobitnik priznanja za evropsku „Zvezdu u usponu“ na Berlin film festivalu 2014. godine. Isto priznanje je, nakon pet godina, osvojio i Milan Marić koji u seriji glumi glavnog lika Lazara, a koji je naklonost domaće publike osvojio još u prvoj sezoni. Činjenica da u ekipi imate dva glumca koji su u svojim generacijama uvršteni među deset najboljih mladih glumaca Evrope, zaista čini glumačku postavu serije „Državni službenik“ posebnom i daje izvesnu garanciju kvalitetu cele priče.\nPored njih, nemerljiv doprinos uspehu serije svojim talentom i vrhunskim glumačkim umećem dali su i Nebojša Dugalić, Žarko Laušević, Vaja Dujović, Milena Radulović, Aleksandar Berček, Petar Benčina i mnogi drugi.\nZahvaljujući svima njima, likovi serije, pripadnici Službe, kao i oni koji rade protiv nje, postali su miljenici publike koja svakog vikenda ispred malih ekrana prati međusobne odnose i sudbine svojih junaka.\nNastavak ove akcione drame, u produkciji Telekoma Srbija i Filma danas, nadmašio je sva očekivanja i zato ne čudi što svi sa nestrpljenjem čekaju predstojeći vikend na Superstaru kada će u raspletu sezone saznati šta će se na kraju desiti sa situacijom u Službi, kao i sudbinama Lidije, Stefana, Lazara i njegove porodice.\nFinale sezone mnoge će ostaviti bez teksta, ali ono svakako neće zadovoljiti apetite publike čiji se zahtevi za sledećom, trećom sezonom „Državnog Službenika“ već sada veoma glasno čuju.\nTAGOVI: Državni službenikserijatrilerSuperstar tvtelekom srbijaMTSFilm danasdruga sezonafinalekraj sezoneposlednja epizoda


Šablon:Istaknuti članak/juni2020 - Wikipedia\nS Wikipedije, slobodne enciklopedije\n< Šablon:Istaknuti članak(Preusmjereno sa Šablon:Odabrani članak/juni2020)\nEvropa je kontinent koji zauzima zapadni dio Evroazije i u potpunosti je na sjevernoj hemisferi, odnosno većim dijelom unutar istočne hemisfere. Izraz "kontinent" obično podrazumijeva fizičku geografiju velike kopnene mase s potpunim ili gotovo potpunim vodenim okruženjem na njenim granicama. Međutim, granica Evrope i Azije donekle je proizvoljna i nedosljedna po toj definiciji zbog djelomičnog naslanjanja na Ural i Kavkaz, a ne zbog niza djelomično spojenih vodenih puteva koje je 1715. predložio kartograf Herman Moll.\nTe vodene granice idu od turskih moreuza do gornjeg toka Oba, gdje se ta rijeka ulijeva u Arktički okean. Granica između Evrope i Azije mijenjana je nekoliko puta od prve koncepcije iz vremena klasične antike kao niz rijeka, mora i moreuza za koje se vjerovalo da se protežu do nepoznate udaljenosti istočno i sjeverno od Sredozemnog mora, bez uključivanja bilo kojih planinskih lanaca.\nSadašnja podjela Evroazije na dva kontinenta odražava kulturološke, jezičke i etničke razlike između Istoka i Zapada, koji se razlikuju po spektru osobina, a ne po oštroj razdijelnoj liniji. Geografska granica između Evrope i Azije ne slijedi nikakve državne granice i sada slijedi samo nekoliko vodenih površina. Turska je transkontinentalna zemlja koja je u cijelosti odvojena vodom, dok su Rusija i Kazahstan samo dijelom odvojeni vodenim tokovima. Prema sadašnjoj konvenciji, Gruzija i Azerbejdžan transkontinentalne su zemlje u kojima su planine potpuno zamijenile vodene puteve kao prirodna granica između kontinenata.\nPreuzeto iz "https://bs.wikipedia.org/w/index.php?title=Šablon:Istaknuti_članak/juni2020&oldid=3255224"\nŠabloni istaknutih članaka\nŠta vodi ovamo\nOva stranica je posljednji put izmijenjena na datum 7 februar 2021 u 20:54.


Specijalan popust za korisnike Kepler softvera\nPočetna / Specijalan popust za korisnike Kepler softvera\nSirius software sa svojim izuzetnim mogućnostima predstavlja danas nesumnjivo jedan od najkompletnijih astroloških programa ikada kreiranih!\nOn sadrži pored ogromnog broja astroloških tehnika moderne prediktivne astrologije i čitav sistem srednjevekovne i antičke astrologije, kao i potpuni đotiš program (program sa kalkulacijama za indijsku astrologiju).\nOd kada je plasiran ovaj program njegova cena je 650 USD (ili 495 EUR), ali za legalne korisnike Kepler softvera postoji poseban popust koji je od prošle jeseni bio 400 USD. Njegova puna cena se nije promenila, ali je od polovine aprila ove godine Cosmic Patterns je odobrio prolećni popust svim korisnicima (legalnim) Kepler softvera da Sirius mogu kupiti za 250 USD (190 EUR), što je zaista jedinstvena ponuda.\nU svakom slučaju, svi koji su zainteresovani za kupovinu bilo Kepler softvera, bilo Siriusa, mogu se obratiti Kepler Instititu, koji je distributer Cosmic Patterns-a za jugoistočnu Evropu.\nInfo: 011.267.31.92, 064.248.00.37 ili software@keplerunited.org


Kurti u SAD tražio uklanjanje baza Srbije kod Kosova, Petković - nekredibilan je\nVesti Autor:KoSSev, FoNet19. maj. 202222:389 komentara\nPremijer Kosova Albin Kurti izjavio je da je na svim sastancima sa političarima u Sjedinjenim Američkim Državama tražio uklanjanje 48 vojnih operativnih baza Srbije na granici sa Kosovom.\nOn je naveo da je na sastancima sa Džejkobom Salivenom i sa oko 20 kogresmena i senatora tražio zatvaranje Ruskog humanitarnog centra u Nišu i ruske kancelarije u okviru Ministarstva odbrane, objavila je Gazeta ekspres, prenosi Kossev.\nPored toga, Kurti kaže da je tražio i da Srbija ukoni 48 vojnih i žandarmerijskih operativnih baza iz područje oko granice Kosova sa Srbijom, uz poruku da je potrebna demilitarizacija tog područja.\nRazgovarao sam o svemu ovome i mogu da kažem da je naš odnos sa Sjedinjenim Državama izuzetno jak i neraskidiv, rekao je Kurti.\nPetković: Kurti sa svojim ekstremističkim žarom samo kvazi-lider\nAlbin Kurti je u međunarodnoj zajednici prepoznat kao nekredibilna osoba i kao neko ko iz pukog hira ugrožava stabilnost čitavog regiona, i zato se svakom porukom usmerenom protiv dijaloga i Vašingtonskog sporazuma direktno okreće protiv mira i stabilnosti, izjavio je direktor Kancelarije Vlade Srbije za Kosovo i Metohiju Petar Petković.\nU Briselskom dijalogu Priština se obavezala na formiranje Zajednice srpskih opština, a ne nekakve asocijacije ili nevladine organizacije, i Beograd će nastaviti da uporno i nepokolebljivo insistira da ono što je dogovoreno uz posredovanje EU bude i sprovedeno, naveo je Petković u pisanoj izjavi.\nOn je istakao da su regionu Zapadnog Balkana potrebni odgovorni i mudri politički lideri, a Kurti je sa svojim ekstremističkim žarom samo kvazi-lider, i to u pokušaju.\nPrema rečima Petkovića, Beograd dosledno i iskreno poručuje da su mir i stabilnost regiona najveći zajednički interes, i svako ko povlači poteze čiji je cilj destabilizacija ovog prostora, a Kurti to svakodnevno čini, ne ugrožava samo naš region, već i naše šire okruženje.\nU vremenima kada čitav svet klizi u krizu nesagledivih razmera, nikome nije potreban piroman poput Albina Kurtija, ukazao je Petković.\nDodao je da Kurti ne želi dijalog, već protivno svakoj logici i razumu želi konflikt, ali svaki njegov pokušaj destabilizacije sa naše strane će, dokle god to bude moguće, dobiti odgovor u vidu pojačanog rada na stabilizaciji.\nKrajnje je vreme da se Kurti odrekne svoje politike mržnje prema Srbiji i svemu srpskom i da se, ukoliko je u stanju, okrene politici izgradnje poverenja i saradnje na normalizaciji odnosa Beograda i Prištine, poručio je Petković.\nAlbin KurtiKosovoPetar Petković


Babić: Važno raditi sa najmlađima kako bi se blagovremeno vaspitali kao budući dobri učesnici u saobraćaju\nDOBOJ - Povodom obilježavanja međunarodne manifestacije "Evropska nedjelja mobilnosti - Dan bez automobila" u Doboju je u ponedjeljak (23. septembar 2019.) za saobraćaj zatvoren dio Ulice Svetog Save i organizovan prigodan obrazovni i kulturno-zabavni program za učenike dobojskih osnovnih škola, djecu iz vrtića i korisnike Dnevnog centra za djecu i omladinu sa smetnjama u razvoju.\nGeneralni sekretar Auto-moto saveza Republike Srpske (AMS RS) Ranko Babić ukazao je na važnost rada sa najmlađima kako bi se blagovremeno vaspitali kao budući dobri učesnici u saobraćaju.\nOn je istakao da je automobil danas, ipak, nezaobilazno prevozno sredstvo, te ukazao na potrebu promjene energenta i podsjetio na uredbu Evropske unije (EU) prema kojoj već do 2030. godine odnosno do 2050. neće biti motora sa unutrašnjim sagorijevanje.\nDirektor Agencije za bezbjednost saobraćaja Republike Srpske Milija Radović pozdravio je to što grad Doboj i ove godine, zajedno sa drugim lokalnim zajednicama u Srpskoj, obilježava Evropsku nedjelju mobilnosti koja se ove godine održava pod sloganom "Hodajmo zajedno".\n"Grad treba da postane prijatniji za život, sa manje izduvnih gasova, buke, zagađenja životne sredine i, naravno, sa manje saobraćajnih nezgoda", rekao je Radović i dodao da se to može postići obezbjeđivanjem pješačkih i biciklističkih površina.\nRadović kaže da su ove manifestacije jedan od koraka u postizanju krajnjeg cilja - što manjeg korištenja automobila kao prevoznog sredstva u gradu.\nLazić je rekao da službenici Policijske uprave Doboj učestvuju na današnjoj aktivnisti koja je jedan segment preventivne akcije "Zaštitimo djecu u saobraćaju" koju Ministarstvo unutrašnjih poslova Republike Srpske preduzima sa drugim subjektima iz ove oblasti.


Svi bi u javna preduzeća\nSvi bi u javna preduzeća\nU susret najavama države da će se ozbiljno pozabaviti viškom zaposlenih u državnoj administraciji i javnim preduzećima, “Telegraf“ je istraživao koliko javna preduzeća imaju zaposlenih. Bez premca, najviše je radnika u Elektroprivredi Srbije (EPS) u kojoj radi 29.000 ljudi, plus oko 4.000 radnika sa KiM. Na drugom mestu su “Železnice Srbije” sa 18.462 zaposlena. Sledi PTT Srbija sa 15.046 radnika i JP Kolubara sa 9.923, zatim saobraćajno preduzeće “Beograd” sa 6.166 i smederevska “Železara” sa 5.225 zaposlenih.\nJavno preduzeće Resavica u restrukturiranju ima 4. 070 radnika, a autoprevoznik “Lasta” 3.637. Tu su i Termoelektrane i kopovi Kostolac sa 3.311 radnika, kao i “Srbijašume” sa 3.255.\nMinistar finansija i privrede Mlađan Dinkić rekao je da će biti obnovljene strukturne reforme u narednih godinu dana u javnim preduzećima i da će poslovna klima biti popravljena kroz izmenu Zakona o radu i Zakona o planiranju i izgradnji.\n“Moraće da se štedi u državnoj upravi i javnom sektoru i sva ministarstva će biti obuhvaćena. Plan je da deficit budžeta bude maksimalno 4,7 odsto bruto društvenog proizvoda. Kada ne bismo povukli poteze, rupa u budžetu bi bila oko dve milijarde evra, a biće oko milijardu i po“, procenio je Dinkić.\nEkonomista Vladimir Vučković, član Fiskalnog saveta kaže da je njihov predlog da Vlada zamrzne plate i penzije i smanji broj radnika koji radi za državu.\n“Prema našim procenama potrebno je obe mere sprovesti. Preostaje nam da vidimo šta će država da uradi. Nadamo se da će makar načiniti rezove u državnoj administraciji i javnim preduzećima“, kaže za “Telegraf“ Vučković.\nU celom javnom sektoru radi oko 550.000 ljudi.\n„PROSTO MONSTRUOZNO!“ Putin naglašava da se učenje dece da mogu lako menjati pol „graniči sa zločinom protiv čovečnosti“\nBajden uverava Amerikance da Rusija i Kina neće steći vojnu nadmoć nad SAD\nAMERIKA MORA DA RAZMIŠLJA O ODBRANI: Ruske rakete stižu za samo 15 minuta


Ulaganje u BIH energetiku ima brojne pogodnosti – Energy Press\nNa Energetskom samitu koji se održava u Neumu istaknuto je da o pitanju investicija u energetski sektor u BiH postoje prepreke, slične onim u zemljama EU, ali i brojne pogodnosti. Termoelektrana Gacko od jutros je u pogonu nakon uspješno završenog remonta, rekao je Borivoje Vujičić, izvršni direktor za proizvodnju električne energije i razvoj ovog preduzeća.\nElmira Pašagić, pravna ekspertica USAID-a koji je i organizirao samit, navela je da je izdavanje odobrenja i dozvola u BiH kompleksno i nekad dovodi do preklapanja nadležnosti različitih nivoa vlasti te da je tretman investitora različit od općine do općine, javlja izvještač Fene. Naglasila je da su ključne oblasti za investitore dobivanje koncesije, energetske i građevinske dozvole, ali da je važno istaći da je postupak dobijanja dozvola za izgradnju proizvodnih i infrastrukturnih energetskih postrojenja vrlo složen i u drugim zemljama i ne postoji idealan sistem koji je moguće preslikati.\nPašagić je rekla da su rezultati istraživanja o ishođenju tih dozvola u zemljama EU, prezentirani u izvještajima Evropske komisije, pokazali da probleme predstavlja dužina postupka, veliki broj nadležnih institucija, nedostatak znanja i iskustva u toj oblasti, nejednako tumačenje i primjena zakona, neprecizan pravni okvir koji izaziva nesigurnost, kontradiktorne zakonske odredbe, velike diskrecione vlasti administrativnih organa, te korupcija. Dodala je da su te prepreke gotovo jednake kao i one koje možemo identificirati i u BiH, te smatra da sama organizacija zemlje ne mora biti prepreka poboljšanju i ubrzanju postupka i stvaranju povoljnijeg okruženja za investitore. Potcrtala je da, osim prirodnih resursa kojim BiH raspolaže, ova zemlja investitorima nudi i druge pogodnosti poput poreza na dohodak od 10 posto, neplaćanja poreza na dividendu i na izvoz električne energije, zatim pogodnosti za proizvođače iz obnovljivih izvora koje se ogledaju u obaveznom otkupu struje i tu treba dodati jasne i efikasne garantovane procedure sve tri regulatorne komisije u BiH.\nTermoelektrana Gacko od jutros je u pogonu nakon uspješno završenog remonta, rekao je Borivoje Vujičić, izvršni direktor za proizvodnju električne energije i razvoj ovog preduzeća. On je naveo da je Termoelektrana u pogonu jutros od 5.10. Vujičić je istakao da je remont trajao 42 dana i da je koštao 3.800.000 KM za rezervne dijelove, materijal i radove, dok je za investicije izdvojeno 1,2 miliona KM. “U periodu poslije remonta Termoelektrana radi sa minimalnom snagom zbog dobrog progrijavanja turboagregata”, istakao je Vujičić i dodao da se od sutra očekuje puna snaga na pragu Termoelektrane.\nOn je napomenuo da se na deponiji Termoelektrane nalazi 130.000 tona uglja. (Fena)\nI šeici vole vjetar


Podgorica: Veliki požar u bivšoj fabrici „Radoje Dakić“ - 01.01.2022, Sputnik Srbija\nPodgorica: Veliki požar u bivšoj fabrici „Radoje Dakić“\nVeliki požar izbio je danas u jednom od hangara nekadašnje fabrike „Radoje Dakić“ u Podgorici. 01.01.2022, Sputnik Srbija\nKomandir Službe zaštite i spasavanja Goran Janković rekao je za TVCG da su ekipe na terenu i da gase požar.Službi zaštite i spasavanja prijava da je došlo do požara upućena u 17.37 sati.U saopštenju se navodi da je na mesto događaja upućeno šest posada sa 14 vatrogasaca.Dodaje se da je „požarom velikih razmera za sada zahvaćena jedna hala, a vatrogasci brane ostale hale u nizu, što je otežano vetrom“.\ncrna gora, hronika, region\n19:59 01.01.2022 (Osveženo: 21:58 01.01.2022)\n© Foto : Ustupila Služba zaštite Glavnog gradaPožar u fabrici „Radoje Dakić“ u Podgorici\n© Foto : Ustupila Služba zaštite Glavnog grada\nVeliki požar izbio je danas u jednom od hangara nekadašnje fabrike „Radoje Dakić“ u Podgorici.\nKomandir Službe zaštite i spasavanja Goran Janković rekao je za TVCG da su ekipe na terenu i da gase požar.\nSlužbi zaštite i spasavanja prijava da je došlo do požara upućena u 17.37 sati.\nU saopštenju se navodi da je na mesto događaja upućeno šest posada sa 14 vatrogasaca.\nDodaje se da je „požarom velikih razmera za sada zahvaćena jedna hala, a vatrogasci brane ostale hale u nizu, što je otežano vetrom“.


30 jun 2019 19:33\t#38039 od Petrović-Luković Violeta\nPetrović-Luković Violeta je napravio novu temu: Sistem identifikacije zemljišnjih parcela\nU prethodnim javnim pozivima za IPARD mere jedan od osnovnih problema koji se javljao je neslaganje između prijavljenih podataka i strukture biljne proizvodnje koja je prijavljena u Registru poljoprivrednih gazdinstava. Razlike su nastajale u pogledu površine parcele i prijavljene gajene kulture na parcelama.\nU narednom periodu takvih neslaganja će biti sve manje jer je u pripremi Sistem identifikacije zemljišnjih parcela.\nU Republici Srbiji treba da se uspostavi do kraja 2023. godine sistem identifikacije zemljišnjih parcela i to je jedna od komponenti Integrisanog sistema upravljanja i kontrole (IACS) svih direktnih plaćanja, kao i plaćanja iz mera ruralnog razvoja koja se odnose na površinu.\nSistemom identifikacije zemljišnih parcela objedinjuju se podaci iz Republičkog geodetskog zavoda, Registra poljoprivrednih gazdinstava, Republičkog zavoda za statistiku i dr, zatim ortografske i topografske karte i dr, katastarski planovi i sl.\nNa ovaj način se pravi grafička evidencija svih zemljišnih površina koje se koriste za poljoprivrednu proizvodnju i samim tim lakše će se vršiti kontrola podsticaja, ili ispunjenje zahteva iz IPARD javnih poziva.


Kapčan: Rešavanje spora sa Kosovom pomoglo bi orijentisanje Srbije prema Zapadu\nČarls Kapčan, specijalni savetnik za Evropu u administraciji bivšeg predsednika SAD-a Baraka Obame\n"Dijalog Sjedinjenih Američkih Država i Srbije ne može se pokrenuti pre rešavanja kosovsko-srpskih odnosa", izjavio je za Glas Amerike Čarls Kapčan, nekadašnji specijalni savetnik za Evropu u administraciji bivšeg predsednika SAD-a Baraka Obame.\nSpor Srbije i Kosova Kapčan označava najsloženijim na području Zapadnog Balkana.\n"Američko-srpski dijalog ima dva dela, prvi se odnosi na pregovore o normalizaciji odnosa između Beograda i Prištine, a drugi obuhvata više bilateralnih pitanja", smatra Kapčan.\nTaj diplomata, u razgovoru za Glas Amerike, izneo je tvrdnju da su se glavni pregovarači u briselskom dijalogu, predsednici Srbije i Kosova Aleksandar Vučić i Hašim Tači, već dogovorili o scenariju razmene teritorije dve strane - u šta se, navodi Kapčan, umešao odlazeći premijer Kosova Ramuš Haradinaj.\n"Ukoliko se taj dogovor sada posle njegovog odlaska ipak postigne, mogao bi da usledi širi razgovor o odnosima Srbije i Sjedinjenih Država. Ali i bliže razmatranje odnosa Srbije sa Rusijom, kao i sa Republikom Srpskom", kaže Kapčan.\nMeđutim, prema njegovim rečima, sve dok su Srbija i Kosovo na suprotnim stranama - ne samo što ne može doći do većeg pomaka, već ostaje otvoren i prostor za rusko mešanje.\n“Rusi su veoma vešti u korišćenju etničkih, političkih ili verskih tenzija u regionu. Rusi nastoje da spreče približavanje zemalja regiona Zapadu kao i njihov ulazak u NATO. Nastojali su da zaustave ulazak Crne Gore i Severne Makedonije u Alijansu, ukazuje američki diplomata.\n"Trenutno se mešaju u interese Srbije. Vrlo dobro znaju da ulazak Srbije u Evropsku uniju u velikoj meri zavisi od postizanja sporazuma Beograda i Prištine. Taj dijalog do sada nije ostvario rezultate. Srbija smatra da može da postigne prednost oslanjajući se na veze sa Rusijom nasuprot Zapadu. Ukoliko bi Beograd i Priština, našli rešenje, verujem da bi Srbija preorijentisala svoju diplomatiju prema Zapadu, jer bi shvatila da je ulazak u evropski blok končano sasvim izvodljiv", kaže Kapčan koji smatra da bi tako nešto vremenom oslabilo i veze Srbije i Rusije.\nNedavnu posetu francuskog predsednika Emanuela Makrona Srbiji Čarls Kapčan vidi kao znak da je Francuska, kako se izrazio, na neki način preuzela od Nemačke ulogu lidera evropske diplomatije.\n“Sve doskora Nemačka je bila u dominantnom položaju, dok je Makron manje-više bio saglasan sa time. Kancelarka Angela Merkel je bila mnogo aktivnija po pitanju Zapadnog Balkana, pa i po pitanju Ukrajine. U međuvremenu, Makron je nedavno imao sastanak sa Putinom na kojem je on preuzeo inicijativu u pogledu rešenja krize u istočnoj Ukrajinu. Istovremeno je postao aktivniji od Merkel i u politici prema Balkanu", kaže Kapčan.\nOn međutim ukazuje da mu deluje da u Evropi ne postoji konzensus u pogledu rešenja za spor Kosova i Srbije i sporazuma koji bi trebalo da postignu dve strane u pregovorima koje vode posredstvom Evropske unije.\n"Odlazeća visoka predstavnica EU Federika Mogerini nije sasvim otvoreno bila saglasna sa razmenom teritorija između Srbije i Kosova, ali je bar bila spremna da razmotri takvu mogućnost. Makron se nije izjasnio u punoj meri po tom pitanju, tako da evropski stav o toj ideji ostaje nejasan", ukazuje Kapčan.\nU tom smislu, Evropa se takođe postavlja na drugi način nego Amerika, nastavlja Kapčan.\n“Izgleda da je Trampova administracija spremnija da radi na rešenju nego evropske zemlje", zaključuje Kapčan.\nIstaknuti američki diplomata, koji je svojevremeno objavio komentar u Njujork Tajmsu protiveći se razmeni teritorija kao vidu, kako ga je označio, etničkog čišćenja kaže da takvo rešenje i dalje smatra neprijatnim. Imalo bi, međutim kako kaže smisla, ukoliko bi dovelo do rešenja spora dve strane.


Prof. Biljana Stojković: Nedeljno pišem najmanje dve preporuke svojim studentima za odlazak u inostranstvo. I vlast i opozicija sluđuju građane - Balkanska\n“Ne postoji jasna ideja koju nudi bilo ko. Imamo neke kvazi levičare, imamo desničare, imamo neke koje baš i ne znamo šta su. U toj mešavini svega i svačega građani bi trebalo da se opredele”, kaže između ostalog profesorka Biološkog fakulteta Biljana Stojković u intervjuu za Insajder objašnjavajući ocenu da su građani sluđeni.\nBiljana Stojković, koja je potpisala podršku građanskim protestima, redovna je profesorka Genetike i evolucije na Biološkom fakultetu Univerziteta u Beogradu i članica Inicijative žena Srbije. Kaže da nedeljno piše najmanje dve preporuke svojim studentima za odlazak u inostranstvo.\nTags: BILJANA STOJKOVIĆ, OPOZICIJA, VLAST


Sanacija objekta Specijalne bolnice za reumatske bolesti u Novom Sadu - Za "Jodnu banju" 180 milion dinara - Gradjevinarstvo.rs\nSanacija objekta Specijalne bolnice za reumatske bolesti u Novom Sadu - Za "Jodnu banju" 180 milion dinara\nPredsednik Vlade AP Vojvodine dr Bojan Pajtić, pokrajinski sekretar za zdravstvo dr Atila Čengeri, i direktor Fonda za kapitalna ulaganja, Momčilo Milović, obišli su juče radove na sanaciji objekta Specijalne bolnice za reumatske bolesti u Novom Sadu.\nIstakavši da je "Jodna banja" jedna od najstarijih zdravstvenih institucija i najlepša građevina u našoj pokrajini - kompleks je sagrađen 1910. godine, kada je i stavljen pod zaštitu države kao kulturno dobro, predsednik Pajtić naveo je da je Vlada Vojvodine uložila u njenu rekonstrukciju 180 miliona dinara i naglasio sledeće:\n- Ovo je najdetaljnija rekonstrukcija "Jodne banje" u poslednjih sto godina, od kako je sagrađena i počela sa radom. Reč je o jedinoj reumatološkoj bolnici i ustanovi u Vojvodini, čija delatnost obuhvata i dijagnostiku i lečenje i rehabilitaciju, što je od izuzetnog značaja za zdravstveni sistem Vojvodine.\nPredsednik Vlade Vojvodine kazao je da će se rekonstrukcijom ovoj zgradi dati novi sjaj i omogućiti da postane reprezentativna zdravstveno socijalna ustanova i bude reprezentativno zdanje od posebne vrednosti kako za Vojvodinu tako i za Srbiju.\nDirektorka Specijalne bolnice za reumatske bolesti u Novom Sadu, primarijus dr Milijanka Lazarević zahvalivši se na značajnoj podršci koja stiže iz pokrajina, navela je da je opšti cilj da se u jedinstvenu celinu integriše savremeno, visoko-stručno lečenje reumatizma sa tradicionalnim banjskim lečenjem.\nKapitalna ulaganja u radove na sanaciji ovog zdanja, koji su započeli krajem decembra prošle godine, treba da omogući izvođenje hidroizolacije po evropskim standardima, stolarskih radova, zamenu električnih instalacija, uređenje hola, sanaciju vodovodne i kanalizacione instalacije, celokupnog enterijera i eksterijera i sve to uz veliku pažnju, kako se ne bi narušile autentične vrednosti ovog zdanja o čemu posebno brine Zavod za zaštitu spomenika kulture.\nRadovi su podeljeni u dve faze i kako je direktorka Lazarević istakla očekuje se da će biti završeni do kraja ove godine. Iako su radovi u jeku, rad s pacijentima u ovoj zdravstvenoj ustanovi nije ugrožen. Prema očekivanjima svih koji ulažu trud i sredstva u rekonstrukciju ovog vrednog zdanja, lečenje pacjenata u "Jodnoj banji" biće na mnogo većem standardu, kao i kvalitet zdravstvenih usluga.


Trebinje: Počela s radom magnetna rezonanca u Bolnici Trebinje - Moja Hercegovina\nPočetna / Trebinje: Počela s radom magnetna rezonanca u Bolnici Trebinje\nTrebinje: Počela s radom magnetna rezonanca u Bolnici Trebinje\n11. 01. 2018. 12:05\nTREBINjE – U trebinjkoj Bolnici danas je počela s radom magnetna rezonanca, jedina na području regije, koja će pacijentima omogućiti kvalitetno, brže i jeftinije liječenje, rekao je direktor ove zdravstvene ustanove Vaso Mijanović.\nPrema njegovim riječima najbitnije je da pacijenti više neće morati da putuju do Kasindola ili da plaćaju usluge magnetne resonance u privatnim zdravstvenim ustanovama.\n“Pored toga i naša zdravstvena ustanova će imati koristi jer određeni procenat od te usluge ide u fond bolnice”, istakao je Mijanović i dodao da će pacijenti koji nisu oslobođeni participacije ovu uslugu plaćati 50 ili 60 maraka, u zavisnosti da li se usluga obavlja sa ili bez kontrasta.\nPregledi na magnetnoj rezonanci počinju od 8.00 časova i radiće svakim radnim danom, a pacijenti će moći doći na pregled sa uputnicom od porodičnog ljekara.\nPrema riječima Mijanovića magnetnu rezonancu uspjeli su obezbijediti kroz ugovor o poslovno-tehničkoj saradnji sa privatnom dijagnostičnom kućom iz Banjaluke.\nJedan od današnjih pacijenata na magnetnoj rezonanci je i Dragoljub Ivanović, koji je za ovaj pregled došao iz Foče.\n“Jutros sam došao u Trebinje i brzo sam završio pregled, iako je magnetna rezonanca danas počela s radom nisam trebao čekati na pregled”, istakao je Ivanović.\nVaso Mijanović je, ovom prilikom, napomenuo da je trebinjska Bolnica od Gvida Štoklija iz Švajcarske dobila veliku humanitarnu donaciju u zdravstvenoj opremi.\n“Prva donacija je ranije dodijeljena Domu penzionera, a druga je u našu bolnicu. Drago mi je da je uspostavljena ova saradnja, preko naših sugrašana koji žive u Švajcarskoj, i nadam se da ćemo i u narednom period dobiti određena sredstva koja će nam biti značajna za našu medicinku opremu”, naveo je Mijanović i pojasnio da su, između ostalog, ovaj put donirani bolnički kreveti, hodalice, invalidska kolica, kao i cjelokupna oprema za medicinsko osoblje.


RTCG - Radio Televizija Crne Gore - Nacionalni javni servis :: Politika :: EU izbori značajno će uticati na politiku proširenja\nFAJON 18. 05. 2019. 13:26 >> 13:26 4\nIzbori za Evropski parlament značajno će uticati na politiku proširenja, ocijenila je poslanica EP Tanja Fajon, dodajući da je za države Zapadnog Balkana članstvo u Evropskoj uniji najbolji izbor, bez obzira na njihove veze sa SAD, Rusijom, Kinom ili Turskom.\nIzbori za EP biće održani od 23. do 26. maja, a Fajon se nada da će što više građana EU izaći na glasanje.\n"Evropski izbori već godinama ne mogu da se pohvale visokom izlaznošću i voljela bih da se to postepeno promijeni. Kao drugo, željela bih da se 27. maja probudim u Evropi koju će voditi progresivni lideri, a ne nacionaliste sa neo-fašističkom agendom", rekla je Fajon u intervjuu agenciji Mina.\nOna je dodala da je, poslije dugog perioda konzervativne vladavine krajnje vrijeme da se EU vrati na put socijaldemokratije.\nFajon je mišljenja da će izbori imati znatan uticaj na politiku proširenja.\nKako je rekla, velika je razlika kad su na čelu glavnih institucija konzervativni, radikalno desni ili socijaldemokratski lideri.\nEU se suočila s nizom izazova\n"Složićete se, razlika je da li pričamo o liderima EU čija ideja je izolacionizam i dezintegracija Unije, ili na drugoj strani dalja integracija i otvorenost za nova proširenja i nove članice", navela je Fajon.\nPrema njenim riječima, politika proširenja posljednjih nekoliko godina iziskuje više podrške nego ranije, zato je važno da u parlamentu sjedi što više poslanika koji aktivno podržavaju i zauzimaju se za proširenje.\nFajon je rekla da je činjenica da se Unija u posljednjem periodu suočila sa nizom izazova, od migrantskog pitanja, do terorizma, bezbjednosti i Bregzita, kao i uspona desne populističko-nacionalističke agende.\nTo je, kako je navela, proširenje Unije postavilo je u drugi plan i dalo krilo onima koji su i ranije samo djelimično podržavali proširenje.\n"Ako u ovu jednačinu uvedemo i drugu stranu, države koje žele da postanu članice EU, mogu da kažem da će Unija biti spremna za nove članice kada njeni lideri postanu svesni dugoročnih dobrobiti politike proširenja, jedne od najuspešnijih politika Unije, i kada buduće članice djelima pokažu da funkcionišu u skladu sa osnovnim vrednostima EU", rekla je Fajon.\nOna je kazala da proces proširenja nesumnjivo može biti usporen ukoliko se nastavi trend da u državama članicama EU prevladavaju nacionalističke politike.\n"Teško možemo očekivati pozitivan stav prema politici proširenja od ljudi koji žele da grade zidove i okreću leđa Briselu kada je solidarnost u pitanju", pojasnila je Fajon.\nOna proširenje Unije vidi kao izgradnju mostova i pružanje ruke, u ovom trenutku prevashodno državama Zapadnog Balkana, a ne kao ucjenjivanje i zatvaranje u nacionalne okvire.\nEU bolji izbor od Rusije, Kine ili Turske\n"Zajedno, putem integracije i unutar zajednice, smo uvijek efikasniji i plodniji u rješavanju izazova. Problem nacionalizma je da je banalna ideologija, bez pravih odgovora i rješenja", smatra Fajon.\nUpitana da li je saglasna sa ocjenom da će, ukoliko EU ispusti iz vida Zapadni Balkan, drugi povećati svoj uticaj, odgovorila je da je Balkan oduvijek bio važna meta geopolitike.\n"Naravno da velike zemlje i važni akteri u međunarodnim odnosima poput SAD, Kine, Turske i Rusije žele da povećaju svoj uticaj, i to na različite načine. Radi se o igri prevlade i nadjačavanja koja je stara koliko i svijet", ocijenila je Fajon.\nOna vjeruje da je članstvo u EU najbolji izbor u trenutnim okolnostima, bez obzira na veze koje zapadnobalkanske države imaju sa tim zemljama, bilo istorijske, kulturne, vjerske, političke ili ekonomske.\nTakođe, Fajon smatra da je EU i dalje najveći donator sredstava, iako se ponekad stiče pogrešna slika da nije dovoljno prisutna.\nEvropska Unija Tanja Fajon


UPIS U I RAZRED – PRELIMINARNI REZULTATI NAKON TREĆEG DANA KONKURSA\nUPIS UČENIKA U I RAZRED ZA ŠKOLSKU 2020/21. GODINU\nU okviru obilježavanja 20. novembra, Međunarodnog dana djeteta i 30-godišnjice usvajanja UN Konvencije o pravima djeteta, djeca širom svijeta preuzimaju najvažnije državne ustanove, institucije, medije, škole, biznis sektor, kako bi razgovarali s donosiocima odluka o pitanjima koja se tiču ostvarivanja njihovih prava. Značaj UNICEF-ove ideje prepoznao je i uvažio predsjednik Crne Gore Milo Đukanović.\nDjeca, članovi Mreže zlatnih savjetnika Ombudsmana, među kojima su i učenici Gimnazije: Jovan Aleksić, Lana Jovanović, Đorđe Ivanović, Luka Pavićević, Jana Radunović, Milica Radulović i Mija Ćorović, „preuzeli“ su rezidenciju Predsjednika Crne Gore, tržeći odgovore na mnoga važna pitanja koja se tiču obrazovanja, zdravstva, socijalne politike, mobilnosti mladih, prevencije vršnjačkog nasilja.\n„Sve ovo je vrlo važno da bi naša sadašnjost, a i budućnost svih generacija koje dolaze, bila ljepša, bezbrižnija i srećnija ‒ ovdje, u našoj Crnoj Gori“, poručili su zlatni savjetnici Zaštitnika.\nPredsjednik je naglasio ključnu ulogu škole i istakao da svaka priča o razvoju društva počinje i završava obrazovanjem. Saglasio se s tim da je siromaštvo djece jedan od ključnih izazova i poručio da je neophodno podržati rani razvoj djece, poboljšati kvalitet obrazovanja i socijalne zaštite kako bi pomoć stigla do onih kojima je najpotrebnija.\nZajednički su „izglasali” da ubuduće treba više raditi na smanjenju siromaštva, unapređenju kvaliteta obrazovanja i većoj participaciji djece, kao i na osnaživanju njihovog glasa u društvu.


"Svet u 2021.": Maja Gojković - Uključivanje svih kapaciteta doneće napredak u oblasti kulture : Nadlanu.com\n"Svet u 2021.": Maja Gojković - Uključivanje svih kapaciteta doneće napredak u oblasti kulture\nObjavljeno 12. dec 2020. / 09:02:49\nOvim povodom, naša sagovornica bila je Maja Gojković, potpredsednica Vlade i ministarka za kulturu i informisanje u Vladi Republike Srbije.\n- Moramo čuvati bogatstva prošlosti da bismo gradili izvesnu i kvalitetnu budućnost. Potrebno je zaštititi kulturno nasleđe i dati podršku savremenom stvaralaštvu - poručuje Gojković i dodaje:\n- Mnogo je izazova koje sam prepoznala u ovih prvih mesec dana koji se ne tiču samo posledica koje pandemija ostavlja za sobom, a koji su važni za visoku funkcionalnost ustanova kulture kako bi se obezbedila njihova aktivnija uloga u društvenom životu.\nKako izgleda biti na čelu Ministarstva za kulturu i informisanje? Šta je prioritet na vašoj agendi?\n– Funkcija ministra kulture i informisanja jedna je od najvažnijih pozicija u državi, to je izuzetna privilegija, ali i ogromna odgovornost. Osnovni zadatak Ministarstva je da jasno uoči koji su aspekti kulture od izuzetne važnosti, pogotovo oni koji imaju uticaj na razvoj čitavog društva. Jedan od prvih koraka koje sam preduzela bio je poziv svim ustanovama kulture da dostave informaciju o reviziji fondova kako bi se utvrdilo tačno stanje kulturne baštine naše zemlje. Očekujem vrlo brzo da će biti završen i rad na nacrtu Zakona o muzejskoj delatnosti, čijim usvajanjem će se unaprediti i urediti oblast zaštite kulturnog nasleđa. To će biti prvi zakon sa kojim ćemo početi mandat, a predstoji nam rad na unapređenju zakonodavnog okvira i u široj oblasti kulture, kao i medija.\nSmatram da će ovo Ministarstvo, dok sam ja na čelu, ostvariti vidljivo poboljšanje upravo u delu komunikacije i razmene znanja i uključivanje svih kapaciteta koji mogu da donesu poboljšanje u oblasti kulture.\nKako ocenjujete stanje u kulturi i medijima u ovoj kriznoj 2020. godini?\n– Kultura je ne samo zbog svog sadržaja nego, pre svega, zbog potrebe za ljudskim kontaktom i zajedničkim doživljajem ozbiljno pogođena pandemijom. Nedavno sam rekla da mi se čini da pandemija kao da se trudi da uništi i uguši kulturu, ali da smo svedoci toga koliko je kultura žilava, otporna i bori se da pronalazi nove modele komunikacije.\nIpak, ne smeju se zanemariti posledice koje u svemu tome trpe poslanici kulture. Zato je Ministarstvo sa predstavnicima tri sindikata potpisalo dopune Posebnog kolektivnog ugovora za ustanove kulture, čiji je osnivač Republika Srbija, autonomna pokrajina i jedinice lokalne samouprave, kojim smo predvideli da zaposleni imaju pravo na naknadu plate u visini od 100% prosečne plate ostvarene u prethodnih 12 meseci ukoliko obole od kovida-19.\nOva izazovna godina nije bila laka ni za medije. Optimizam mi uliva činjenica da smo na početku mandata usvojili Akcioni plan za sprovođenje Medijske strategije i sada je pred nama veliki posao, u primeni ove strategije i izradi seta novih medijskih zakona, čime će, kao što je i prirodno, rukovoditi Ministarstvo kulture i informisanja. Zajedno sa predsednicom Vlade i medijskim udruženjima, kao i drugim partnerima radimo na formiranju Radne grupe za bezbednost i zaštitu novinara.\nVladu Srbije očekuje veoma neizvesna 2021. Šta mislite da li su ciljevi koje je Vlada postavila ambiciozni i da li će pandemija usporiti realizaciju?\n– Upravo zbog toga što izazovi pred nama čine budućnost neizvesnom, Vlada Srbije je odlučila da im se suprostavi energičnim i aktivnim pristupom.\nU sudaru sa nezapamćenom krizom Srbija je uspela ne samo da pronađe način da ublaži negativne posledice već i da brzo i fleksibilno reaguje i da realizuje projekte koji će imati ne samo privremenu već i trajnu korist za zdravstveni sistem i naše građane. Reagovanje, pre svega, predsednika Srbije Aleksandra Vučića bilo je ne samo brzo već i veoma dalekovido. To se najbolje vidi kroz infrastrukturno ulaganje u zdravstvo i izgradnju bolnica u Batajnici i Kruševcu.\nUverena sam da će se snaga i odlučnost, koju smo nedvosmisleno pokazali u ovoj borbi sa kovidom, jednako pokazati i kada je reč o drugim izazovima, pre svega u borbi protiv protiv organizovanog kriminala, zaštiti naših interesa na Kosovu i Metohiji, kao i borbi za radna mesta.\nKakvi su planovi za narednu godinu kad je u pitanju delokrug rada vašeg Ministarstva?\n– Posebno je važno to što je predviđeno povećanje budžeta za kulturu u 2021, posebno u određenim segmentima kao što su sektori kulturnog nasleđa i savremenog stvaralaštva i kreativne industrije, tako da naš budžet mogu da ocenim i kao razvojni.\nPosebno vidljivo povećanje je planirano za projekat „Gradovi u fokusu“, koji je opredeljen za unapređenje infrastrukture u oblasti kulture u gradovima i opštinama u Srbiji, bilo da je reč o izgradnji novih ili rekonstrukciji postojećih objekata, kao što su centri za kulturu, muzeji, galerije, bioskopi… Upravo jedan od mojih prioriteta biće poseta ustanovama kulture u svakom mestu u Srbiji. Zaista sam ozbiljna u nameri da svaki grad i opština u Srbiji imaju svoje kulturne sadržaje i to pokazuju brojni projekti koje planiramo.\nSledeće godine nas čekaju dalje aktivnosti vezane za projekat „Novi Sad evropska prestonica kulture 2022.“. Izdvojili smo sredstva za obnovu podgrađa Petrovaradinske tvrđave, potom za završne radove na izgradnji Narodnog pozorišta u Subotici, kao i za završetak rekonstrukcije i dogradnje "Muzeja naivne i marginalne umetnosti u Jagodini“. Kreirali smo i novi program „Prestonica kulture Srbije“, sa idejom je da gradovi i opštine konkurišu i realizuju programe iz oblasti savremenog stvaralaštva.\n- Ulaganje u kulturu spada među najdugoročnije investicije koje jedno društvo uopšte može da odabere - ističe Maja Gojković.\ncolor media communicationskonferencijalive streammaja gojkovićSvet u 2021.the economist


Robert Mugabe - Sputnjik Srbija\n07:26 14 Maj 2021\nOtkriveni neviđeni snimci sastanka Majkla Džeksona sa Robertom Mugabeom\nLegendarni pevač Majkl Džekson svojevremeno je navodno posetio Zimbabve kako bi razgovarao o ulaganju u hotel koji, međutim, „nikada nije izgrađen“.\nMilioni, kamioni, avioni: Kako je Mugabe napravio najbolju nagodbu u istoriji\nDoskorašnji predsednik Zimbabvea Robert Mugabe postigao je, pre nego što je u utorak podneo ostavku, dogovor prema kojem će on i njegova supruga Grejs dobiti najmanje 10 miliona dolara, dok je članovima porodice garantovan imunitet od krivičnog gonjenja.\nMugabe podneo ostavku\nPredsednik Zimbabvea Robert Mugabe podneo je ostavku nakon odluke Parlamenta te zemlje da ga smeni, prenela je agencija Rojters, pozivajući se na izjavu predsednika Parlamenta.\nDva dana za smenu Mugabea\nParlamentu Zimbabvea biće potrebna dva dana da smene predsednika države Roberta Mugabea, izjavio je danas zvaničnik zimbabveanske vladajuće stranke ZANU-PF Pol Mangvana.\nIzaslanik vladajuće partije za Sputnjik: Mugabe će biti opozvan\nPredsednik Zimbabvea Robert Mugabe sigurno će biti opozvan ukoliko danas ili sutra ne podnese ostavku, izjavio je za Sputnjik Nik Mangvana, predstavnik vladajuće partije ZANU-PF u Evropi.\nMugabe se predomislio — ostavka na stolu\nPredsednik Zimbabvea Robert Mugabe složio se sa uslovima ostavke, tako da je pripremljen nacrt njegove izjave, prenela je televizija Si-En-En pozivajući se na neimenovani izvor koji je upoznat sa situacijom.\nMugabe se sutra sastaje s vojnim vrhom Zimbabvea\nPredsednik Zimbabvea Robert Mugabe sutra će se sastati s komandom oružanih snaga te zemlje, saopštio je lokalni televizijski kanal ZBC.\nAmerički državni sekretar Reks Tilerson pozvao je na povratak civilne vlasti u Zimbabveu i poručio da ta zemlja ima šansu da sebe stavi na „nov put“ usled naznaka da će dugogodišnji „autoritarni predsednik“ Robert Mugabe biti svrgnut sa vlasti u puču bez krvi.\nPrelomna stvar za Mugabea desila se u Beogradu\nMugabe je Tita zamolio da utiče na Veliku Britaniju i ostale velike sile da se Zimbabveu što pre prizna nezavisnost. Tito je obećao pomoć i nekoliko meseci kasnije, 21. decembra 1979. zaključen je ugovor u Lankaster hausu u Londonu, kojim je Zimbabveu priznata nezavisnost.\nPredsednik Zimbabvea Robert Mugabe odbio je da podnese ostavku tokom pregovora s vojskom, prenosi agencija Frans pres, pozivajući se na izbor blizak oružanim snagama te zemlje.\nPredsednik Zimbabvea Robert Mugabe, njegova supruga Grejs i dva ključna zvaničnika njene političke frakcije G40, nalaze se u pritvoru u Mugabeovoj rezidenciji „Plavoj kući“ u Harareu i insistiraju da 93-godišnji Mugabe do kraja predsedničkog mandata ostane na toj funkciji, javio je Rojters, pozivajući se na izvore iz rezidencije.


LSV protiv pokušaja rehabilitacije saradnika Gestapoa – Balkanekspresrb.rs\nPosebno negativne posledice ubistva Žarka Zrenjanina, na političkom planu, imala je Vojvodina. Pogibijom svog najuticajnijeg čoveka u vrhu KPJ i političara koji se zalagao za federalni status Vojvodine u novoj Jugoslaviji, ova pokrajina, na istorijskim sastancima na kojima se odlučivalo o uređenju države, nije ni pomenuta\nNOVI SAD.- LSV najoštrije osuđuje poslednji pokušaj rehabilitacije dokazanih saradnika fašista iz Drugog svetskog rata.\nVest da će u Višem sudu u Pančevu za pet dana početi postupak rehabilitacije osobe koja je, kao saradnik Gestapoa, potkazala predvodnika Narodnooslobodilačkog pokreta u Vojvodini, Žarka Zrenjanina, duboko je uznemirila sve antifašistički nastrojene građane.\nKao rezultat te izdaje, više stotina pripadnika zloglasne „Princ Eugen“ SS divizije, 4. novembra 1942. pronašlo je i ubilo Zrenjanina. Ostavši bez ključnog čoveka, oslobodilački i antifašistički pokret u Vojvodini je došao u krizu.\nPosebno negativne posledice ubistva Žarka Zrenjanina, na političkom planu, imala je Vojvodina. Pogibijom svog najuticajnijeg čoveka u vrhu KPJ i političara koji se zalagao za federalni status Vojvodine u novoj Jugoslaviji, ova pokrajina, na istorijskim sastancima na kojima se odlučivalo o uređenju države, nije ni pomenuta.\nPoseban cinizam predstavlja datum početka rehabilitacije saradnice Gestapoa, a to je bezmalo godišnjica Zrenjaninovog ubistva. Kao da neko želi da našem društvu pošalje strašnu poruku – da je otpor fašizmu i borba za prava Vojvodine bio zločin koji se morao kazniti smrću, a saradnja sa fašističkim okupacionim aparatom vrlina koju danas treba rehabilitovati.\nLSV se sa ovakvim izopačenim sistemom vrednosti nikada neće pomiriti, kao što nećemo mirno posmatrati kako se žrtve fašističkog terora ponovo ubijaju, a kvislinzi proglašavaju herojima i oslobađaju krivice.\nKao i tokom Drugog svetskog rata, ni ovoga puta, to u Vojvodini neće proći!(Press LSV)♦\nTagsLSV Žarko Zrenjanin\nHorgoš: Grk švercovao drogu


Izvor: Radio Televizija Vojvodine, 05.Dec.2008, 20:37\nBEOGRAD - Povodom stogodišnjice rođenja Stane Đurić Klajn (1908-1986) u Muzičkom informativnom centru otvorena je dvodnevna konferencija posvećena jednom od pionira srpske muzičke istoriografije.\nOna je istakla da je ovaj naučni skup organizovan sa željom da se oda priznanje značajnom opusu >> Pročitaj celu vest na sajtu Radio Televizija Vojvodine << Stane Đurić Klajn, da se osvetli njena bogata stvaralačka ličnost, da se ukaže mladima kako se dalja istraživanja njenog rada treba da nastave.\nU prvoj tematskoj oblasti Biografski aspekti prof.dr Roksanda Pejović govorila je o Stani Đurić-Klajn u okruženju svojih savremenika.\n"Stana Đurić Klajn bila je među muzičkim autorima koji su svoje prve korake načinili između dva svetska rata i nastavili da pišu kritike i članke posle 1945.godine. Njeni pristupi muzici srodni su onima prihvaćenim u vreme između dva rata ali vremenom su se i menjali u zavisnosti od okolnosti koje su ih okruživale", istakla je Pejović.\n"Stana i Oskar Danon su prihvatali ideje socijalizma ali ona se suprostavljala tezi dirigovane umetnosti, samo je ona imala smelosti da se posveti proučavanju istorije srpske muzike i prva objavi razvoj muzičke umtnosti u srbiji 1962.godine", kazala je Pejović.\nGordana Krajičić govorila je o svojoj profesorki Stani Đurić Klajn kod koje je diplomirala i koja je svojim dragocenim savetima pomagala ne samo tokom učenja već i kasnije u toku njenog kritičarskog rada a Snežana Nikolajević na temu : Televizijsko iskustvo Stane Đurić-Klajn.\n05.Dec.2008: Radio Televizija Vojvodine


Čak i ako ste anonimno pretraživali Chrome zna ko ste | ➎\nČak i ako ste anonimno pretraživali Chrome zna ko ste\nka5an 31 Oktobra, 2016 Mass mediji 1 komentar\nAko čitate ovaj tekst velika je šansa da vaš internet identitet nije siguran onoliko koliko mislite da jeste.\nSva sila istorije pretraživanja, kolačića, tvitova i e-maila prikuplja se anonimno i može poslužiti kao vaš digitalni otisak koji otkriva vaš identitet, pokazalo je jedno istraživanje obavljeno na pretraživaču Google Chrome.\nAnalizom klikova koje ostavljate, na primjer, na Twitteru istraživači su sa velikom tačnošću uspeli da otkriju identitet pojedine osobe.\nIstraživači sa Univerziteta Prinston i Stenford uspeli su da slože potpunu sliku identiteta stotina ljudi i to samo analizom podataka koji ostaju iza “anonimne” pretrage interneta. Koristeći anonimne podatke pretraživanja interneta od 300 ljudi čije su podatke analizirali, uspjeli su da identifikuju njih 80 posto, piše “Daily Mail”.\nŠto još više zabrinjava, tačno su identifikovali 11 od 13 osoba već prvog dana. Stenfordov student Anš Šukla rekao je da nije potrebno puno karakteristika da bi ljudi bili specifični. Otkrića tako pokazuju i koliko je malo podataka potrebno da se izgradi slika o nekome.\n“Na internetu bi trebalo da se ljudi ponašaju s pretpostavkom da bi svako jednom mogao saznati za stranice koje ste posjetili“, rekao je Šukla.\nBuck 2 Februara, 2017\nC’est peut-Ãªtre UN PEU normal que les gens se laisse aller a leurs Ã©motions dans ce domaine particulier Alain…L’amour Ã©tant une Ã©doiion…………………L’tmÃ©e c’est de ne pas Ãªtre trop dans sa tÃªte sans se laisser aveugler par les Ã©motions


Uspešno realizovan projekat “Pričam ti priču” – Udruženje REMIKS\nUspešno realizovan projekat “Pričam ti priču”\nRaditi sa mladima je uvek bio izazov, a rešavanje problema sa kojima se mladi susreću još veći. Ove godine želeli smo da uradimo nešto po pitanju diskriminacije mladih u riziku od socijalnog isključivanja odnosno mladih iz ranjivih grupa te smo uz podršku Gradske uprave za sport i omladinu-Kancelarije za mlade Grada Novog Sada realizovali projekat “Pričam ti priču”.\nKroz lične priče mladih želimo da predstavimo njihove živote, probleme i izazove sa kojima se susreću, ali smo ih pitali i da predlože moguća rešenja problema.\nOve priče pokazuju da su potrebe mladih jednake, ali da ne mogu u istoj meri da ih zadovolje zbog diskriminacije i stereotipa ili socio-ekonomskog statusa.\nObjavljivljenim pričama želimo da podstaknemo pre svega mlade, vršnjake naših sagovornika, ali i sve druge ljude da razmisle o problemima sa kojima se neki od njih susreću, kao i da doprinesemo inkluziji ovih grupa mladih u Novom Sadu.\nSve priče možete pročitati na sajtu udruženja, ali i na sajtu www.remixpress.com OVDE.\nProjekat “Pričam ti priču” podržan je od strane Gradske uprave za sport i omladinu Grada Novog Sada – Kancelarija za mlade kroz Javni konkurs za dodelu sredstava za realizaciju programa i projekata od javnog interesa u oblasti omladinskog sektora kojim se ostvaruju ciljevi i sprovode aktivnosti definisane aplikacijom Novi Sad Omladinska prestonica Evrope 2019. godine, a u skladu sa Lokalnim akcionim planom politike za mlade Grada Novog Sada za period 2015 – 2018. godine.\n31/12/2017 /0 Comments/by UdruzenjeRemiks\nhttp://udruzenjeremiks.com/wp-content/uploads/2017/12/pricam_ti_pricu-e1518520081390.jpg 506 900 UdruzenjeRemiks http://udruzenjeremiks.com/wp-content/uploads/2018/01/Udruženje-REMIKS-Novi-Sad.png UdruzenjeRemiks2017-12-31 11:01:042018-02-13 11:25:21Uspešno realizovan projekat "Pričam ti priču"\nZa nasilje ne postoji opravdanje Iskren prema sebi


Sentimentalna kuhinja | Kontakt\n„Sentimentalna kuhinja“ blog ne snosi odgovornost za sadržaj i istinitost objavljenih reklamnih poruka, PR i promotivnih tekstova, kao i preuzetih sadržaja sa pomenutih ili oglašavanih elektronskih lokacija.\nNemamo obavezu da vraćamo primljene rukopise, fotografije i internet poštu. Zadržavamo pravo da uklonimo komentare čitalaca koji su vulgarnog sadržaja, ili su uvredljivi po nacionalnom, verskom, rasnom ili bilo kom drugom osnovu.\n„Sentimentalna kuhinja“ blog je autorsko delo osnivača. U skladu sa odredbama Zakona o zaštiti autorskog i drugih prava, zabranjeno je preuzimati, reprodukovati i koristiti u komercijalne svrhe tekstove i fotografije sa „Sentimentalna kuhinja“ bloga bez pismene saglasnosti vlasnika autorskih prava.


Bečić: Crna Gora će nastaviti da pruža podršku Ukrajini - Volim Podgoricu\nPočetna/NOVOSTI/Bečić: Crna Gora će nastaviti da pruža podršku Ukrajini\nPredsjednik Skupštine Crne Gore Aleksa Bečić sastao se danas sa otpravnicom poslova Ukrajine u Crnoj Gori, Natalijom Fijalkom, saopšteno je iz Skupštine.\nKonstatujući da dvije prijateljske zemlje imaju brojne mogućnosti za produbljivanje saradnje, Bečić se osvrnuo na dosadašnju uspješnu bilateralnu komunikaciju i izrazio zadovoljstvo činjenicom da su odnosi dvije zemlje bez otvorenih pitanja. On je iskazao spremnost za dalje unapređenje odnosa, čemu poseban doprinos pružaju počasni konzulati.\nTokom sastanka razmijenjena su mišljenja o aktuelnim političkim prilikama u Crnoj Gori i Ukrajini, uz ocjenu da će naša zemlja nastaviti da pruža podršku Ukrajini na evropskom i evroatlantskom putu.\nOtpravnica poslova Natalija Fijalka je istakla da je ukrajinska strana veoma zainteresovana za intenziviranje odnosa sa Crnom Gorom i izrazila očekivanje da će zajednički doprinijeti snaženju saradnje parlamenata, u čemu će posebnu ulogu imati buduća grupa prijateljstva Skupštine Crne Gore sa ukrajinskim parlamentom.\nBečić je, tom prilikom, podsjetio da u Crnoj Gori postoji jasan cilj i konsenzus oko evropskih integracija i naglasio da će nova parlamentarna većina raditi na jačanju dosadašnjeg spoljnopolitičkog opredjeljenja.\nSagovornici su razmijenili mišljenja o značaju afirmacije saradnje u oblastima od obostranog interesa.\nAleksa Bečić Crna Gora Ukrajina


SNS: Orkestrirana kampanja - juGmedia\nGradski odbor Srpske napredne stranke u Vranju, saopštio je da se „više se i ne gnuša na tekstove i natpise razno raznih prevaranata , politikanata i dnevno političkih šićardžija“, uz navode da se njima pridružila i simpatična ekipa političkih autsajdera iz takozvanog Pokreta slobodnih građana.\n„Izvesni Nuhijević , kao nekadašnji gradski većnik, odsustvovao je sa posla čitave dve i po godine , za koje je vreme uredno primao platu iz sredstava poreskih obveznika.Jedini njegov projekat je bila nabavka 50 kontejnera za smeće , zapremine 1,1m3, kojima se izgubio svaki trag , po okončanju projekta“, tvrde vranjski naprednjaci.\n„Zlonamerni ljudi bi pomislili da je to orkestrirana kampanja Dveri, SDS (ako to uopšte i postoji), jednog vranjskog novinarskog velikomučenika i gore pomenutih individua iz PSG koji svi zajedno imaju 15 godina radnog staža i 19 stranaka kroz koje su se (ne)uspešno prošetali. Ovom opozicionom političkom bućkurišu je zajedničko to što se nalaze na političkim i društvenim marginama Grada , ali i patološka mržnja prema Srpskoj naprednoj stranci“ ističe se u saopštenju.\n„Bez obzira na medijsku podršku Prepodobnog i izgladnelog borca za demokratiju i slobodu medija , ni ovog puta nećete prevariti građane Vranja. Ninovi Soroševski fondovi, finansijska i logistička pomoć nekih ambasada neće biti dovoljni, jer nećemo Vam dozvoliti ponovno uništavanje i pljačkanje naše držav.“ piše između ostalog u saopštenju za koje se pretpostavlja da je usledilo nakon ponovnog pisanja portala „Vranjske“ o podelama unutar Gradskog odbora.\nObijao automobile i krao akumulatore\nNIŠ - Zbog sumnje da je izvršio krivično delo teška krađa policija je uhapsila je S. M. (21) iz Niša (više…)\nLESKOVAC – Ljubitelji lepe pisane reči imali su sinoć priliku da u knjižari „Stošić“ nešto više saznaju o književnom opusu Leskovčanina…\n01.11.2017. u 06:55\nVi ste gospodo naprednjaci zlo za narod Srbije. Kradete, lazete, oduzimate radna mesta ljudima i zaposljavate svoje familije. I mnogo brate zaposljavate na vrlo odgovorna i neodgovorna radna mesta pedere.


OHR odlazi u idućem mandatu? – Zvornik Danas\nNaslovna/VIJESTI/Politika/OHR odlazi u idućem mandatu?\nOHR odlazi u idućem mandatu?\nBANJALUKA – Ukoliko, nakon formiranja, nove vlasti u BiH budu spremne na sprovođenje reformi, međunarodna zajednica će prije kraja ovog četvorogodišnjeg mandata donijeti odluku o zatvaranju OHR-a, saznaju Nezavisne novine.\nU ovakvom razvoju događaja, moguće je da OHR nakon narednih lokalnih izbora zamrzne svoj mandat, a da Valentin Incko BiH napusti nakon narednih opštih izbora. Smatra se, naime, da je četiri godine i jedan izborni proces za lokalne izbore dovoljno da se u praksi pokaže da li će odluke koje domaći politički akteri budu donosili u ovom mandatu dati konkretne reformske korake.\nMeđutim, rečeno nam je da se o zatvaranju OHR-a u ovom trenutku uopšte ne razmišlja, jer je to postalo političko pitanje između zemalja koje čine Upravni odbor Savjeta za sprovođenje mira. Ali ako bi bh. vlasti praktičnim koracima pokazale da izlaze iz faze konflikta u fazu saradnje, čak i najžešći protivnici zatvaranja OHR-a – SAD i Rusija, svako iz svojih razloga – ostaće bez argumenata za njegov dalji ostanak.\nČVRSTO OPREDJELJENJE: Zasad, kako nam je objašnjeno, postoji čvrsto opredjeljenje međunarodne zajednice da OHR više ne donosi nikakve odluke niti da direktno učestvuje u političkim procesima, čime bi se pružila šansa novim vlastima da praktičnim koracima dokažu vlasništvo i inicijativu nad reformama. Dodatni razlog za nedjelovanje OHR-a je, rečeno nam je, činjenica da je on potpuno paralisan, jer više ne postoji jedinstvo u Upravnom odboru PIC-a o neophodnim koracima.\nPrije zamrzavanja mandata OHR-a BiH bi riješila odluku „Sejdić i Finci“ i podnijela kandidaturu za EU. BiH bi najranije mogla postati kandidat za članstvo u EU nakon „zamrzavanja“ mandata OHR-a, negdje tokom 2016. godine, čime bi se otvorio put za započinjanje pregovora. Iako nam to nije eksplicitno rečeno, iz svega što smo saznali proističe da bi prva pregovaračka poglavlja bila otvorena nakon odlaska OHR-a, jer se smatra da BiH ne može pregovarati o članstvu dok je istovremeno međunarodni protektorat.\nVažno je naglasiti da bi korist od sprovođenja političkih i ekonomskih reformi građani BiH osjetili vrlo brzo, što je, kako je istaknuto, mnogo važnije od formalnog datuma započinjanja pregovora o članstvu.\nTakođe, naši sagovornici su jasno istakli da međunarodna zajednica ne traži mijenjanje odnosa unutar BiH uspostavljenih Dejtonskim sporazumom, ali da se traži bolja „protočnost“ u donošenju odluka kroz efikasnu koordinaciju, ne samo evropskih pitanja, već pojednostavljivanje procedura i struktura, jeftiniju i efikasniju administraciju, kao i efikasnu borbu protiv kriminala i korupcije, čime bi se postigao ekonomski napredak i veće zapošljavanje.\nDOMAĆI FAKTORI: Međutim, jasno je stavljeno do znanja da međunarodna zajednica neće raditi posao domaćih faktora te da je na političkim snagama, nevladinim organizacijama, akademskim strukturama i ostalim građanima da sami nađu okvir i pokažu inicijativu za promjene koje će BiH voditi ka EU.\nIstovremeno, međunarodna zajednica je spremna da pomogne, ne samo finansijski, već na svaki drugi način kako bi zemlja krenula naprijed.\nNijedna inicijativa, upozoreni smo, uključujući najnoviju njemačku i britansku, sama po sebi neće riješiti probleme ako domaći faktori ne iskažu spremnost da se posvete reformama.\nTakođe, naglašeno je da je veoma važno da pomoć BiH koja će doći od strane međunarodne zajednice, bude koordinisana između EU i SAD. Ističu da bi bilo poželjno da u proces budu direktno uključene Rusija i Turska, ali da zbog trenutnih globalnih odnosa, u ovoj fazi to nije moguće.\nNajvažniji interes EU i SAD u stabilizaciji BiH je, kako nam je objašnjeno, da se prostor zapadnog Balkana uredi kako bi prestao biti izvor za regrutovanje ekstremih islamista za ratovanje na bliskoistočnim ratištima i da je to tačka koja ujedinjuje i SAD i EU u naporima rješenja balkanskog Gordijevog čvora.\nNeki važni međunarodni faktori, objašnjeno nam je, nisu zadovoljni zbog neostvarenog napretka nakon što je Kancelarija specijalnog predstavnika EU iz OHR-a prešla u Delegaciju EU, što je, kako nam je rečeno, trebalo da posluži kao argument da je EU sposobna da preuzme inicijativu u BiH.\nNaši sagovornici su istakli da bi RS imala veliki interes za stabilizaciju BiH, jer bi u suprotnom došlo do većeg razdvajanja RS na istočni i zapadni dio zbog Brčko distrikta, koji je arbitražnom odlukom postalo kondominijum dva entiteta.\nScenario za naredne četiri godine\n– Novoformirana većina na svim nivoima počinje reforme, a OHR se više ne miješa\n– Donosi se rješenje za odluku „Sejdić i Finci“ i BiH podnosi kandidaturu za EU\n– Nakon što nova većina dokaže da sprovodi reforme, rad OHR-a se zamrzava\n– Lokalni izbori u 2016. prolaze dobro, a izborni rezultat potvrđuje reforme\n– Donosi se odluka o zatvaranju OHR-a (ako se riješi pitanje imovine)\n– BiH prihvaćena kao kandidat za članstvo u EU 2016. godine\n– Prva međuvladina konferencija BiH i EU moguća 2017, ali suštinski pregovori čekaju izbore\n– Opšti izbori 2018. prolaze u demokratskoj atmosferi i reforme se nastavljaju\n– Odluka o zatvaranju OHR-a stupa na snagu, BiH započinje konkretne pregovore o članstvu\nbih idući mandat odlazi ohtr visoki predstavnik


Vladajuće političke grupacije u Crnoj Gori, Demokratski front i Demokrate, koji sa Gradjanskim pokretom URA podržavaju Vladu Zdravka Krivokapića, kasno u srijedu su, u zajedničkom saopštenju, zatražili rekontrukciju Vlade, koja bi prema njihovom prijedlogu, trebalo da ima 18 umjesto dosadašnjih dvanaest ministarstava.\n“Postojeću 42. Vladu Crne Gore potrebno je rekonstruisati na način da umjesto dosadašnjih 12 ima 18 ministarstava i tri potpredsjednika, s tim što bi potpredsjednici ujedno mogli da budu i resorni ministri”, navodi se u zajedničkom saopštenju Demokrata i Demokratskog fronta.\nDF i Demokrate navode da bi podjela resora bila dogovarana sa formalnim predlagačem rekonstrukcije Vlade, a političke organizacije, saglasno propisanim procedurama i demokratskim standardima, kandidovale svoje predstavnike.\nOni su podsjetili da je “na poslednjem sastanku predsjednika i predstavnika konstituenata parlamentarne većine dogovoreno je da je potrebno da dva najveća politička subjekta postignu dogovor o načinu razrješenja otvorenih političkih pitanja koja onemogućavaju redovno funkcionisanje i da ostali neće biti kočnica tome”.Uvažavajući taj zahtjev, u prethodnim danima su obavljene konsultacije između predstavnika Demokratskog fronta i Demokrata, piše u saopštenju.\nNakon pobjede na izborima 30. avgusta prošle godine, Demokratski front i Demokrate zajedno imaju 37 poslanika, dok im tijesnu većinu u 81-članom parlamentu obezbjeđuju četiri poslanika Građanskog pokreta URA.


Cena turističke vize za Dubai\nKolika je cena turističke vize za Dubai, za 8 dana?\nCena turističke vize za Dubai iznosi 119€ za let Fly Dubai, Air Serbia ili Etihad avio kompanijom, za redovnu proceduru predavanja vize najkasnije 7 radnih dana pred put.\nZa hitnu proceduru izdavanja od 3 do 7 radnih dana cena vize je 139 eura.\nViza važi za boravak od 30 dana i traje 59 dana nakon izdavanja.\nZa detaljnije informacije o proceduri i potrebnoj dokumentaciji pošaljite nam mail na info@aerogaga.com\nKompletnu ponudu letova pogledajte na Beograd Dubai


RTCG - Radio Televizija Crne Gore - Nacionalni javni servis :: Društvo :: Ljekari da ukažu na korumpirane\nKRIVOKAPIĆ PORUČILA 19. 10. 2018. 13:40 >> 13:18 0\nLjekari da ukažu na korumpirane\nSamostalni sindikat zdravstva Crne Gore (SSZCG) pozvao je kolege koji su u istraživanju navele da među njima ima korumpiranih da ukažu na njih kako se, kako navode, ne bi svi svrstavali u isti koš. Predsjednica tog sindikata Ljiljana Krivokapić je kazala da taj sindikat i njegovi članovi nijesu učestvovali u anketi.\nIstraživanje Sindikata doktora medicine i Ljekarske komore Crne Gore je pokazalo da više od 60 odsto crnogorskih ljekara smatra da je korupcija prisutna u ustanovi u kojoj rade.\nKrivokapić je kazala da bi, zbog informisanja javnosti i zaštite časnih kolega, Ljekarska komora morala da odgovori u kojem periodu je rađeno istraživanje, na koji način su izabrani ispitanici, da li je neka zdravstvena ustanova obaviještena o anketiranju i ciljevima isztaživanja i da li su svi zaposleni imali priliku da budu anketirani.\n„Da li je metod prikupljanja podataka bilo samopopunjavanje ili su stručno osposbljena lica vršili anketoranje“, upitala je Krivokapić.\nOna je kazala da u prezentiranom sitraživanju ima dosta materijala koji bi mogao pomoći svima u zdravstvenom sistemu.\n„Ali, da bi ove podatke mogli da tretiramo kao pouzdane, moramo najmanje imati odgovore na prethodna pitanja“, ocijenila je Krivokapić.\nOna je naglasili da u zdravstvenoj branši rade čestiti, humani i odgovorni ljudi.\nKrivokapić je ocijenila da je teško dokazivo da li je neko od kolega korumpiran jer postoje „dvije strane i nije zastupljeno ni više ni manje nego u drugim resorima“.\n„Kolege koje su u visokom procentu oko 60 odsto ukazale da ima korumpiranih među nama, (to je stvar ličnosti) pozivam da ukažu na njih kako se ne bi svi svrstavali u isti koš, a da institucije sistema rade svoj posao u otklanjanju istih“, rekla je ona.\nKrivokapić je kazala da ne želi da se kolege u Kliničko-bolničkom centru prepoznaju u ogromnom procentu.\n„I tužna sam kada sami sebe ovako kvalifikujemo, a nedavne ankete građana Crne Gore pokazuju da se vraća povjerenje u zdravstveni sistem i ljekare“, rekla je Krivokapić.\nSindikat zdravstva Ljiljana Krivokapić\nO povećanju zarada sljedeće sedmice\n16. 11. 2018. 1\nO povećanju zarada ljekarima u septembru\n04. 08. 2018. 0\nNećemo odustati od naših zahtjeva\n18. 03. 2018. 1\nO platama u zdravstvu naredne sedmice\n16:42 Ako imate ove lozinke odmah ih promjenite


Savez potrošača uputio otvoreno pismo Fikretu Musiću: Odakle prosječna plata građana 820 KM? – Informer\nOtvoreno pismo premijeru Vlade Kantona Sarajevo, nadležnim ministarstvima, toplanama i vodovodu\nZatečeni smo donesenim Odlukama o povećanju cijena vode i grijanja u Kantonu Sarajevo. Od momenta puštanja ovaih informacija, imali smo veliki broj poziva od strane potrošača sa Kantona Sarajevo, ali i sa drugih Kantona, koji se plaše lančanih povećanja cijena komunalija i drugih proizvoda i usluga.\nNećemo ponavljati zvaničnu i nezvaničnu statistiku: broj zaposlenih u Federaciji BiH /Bosni i Hercegovini, visinu prosječnih neto plata i prosječnih penzija.\nSvima nam je to već i suviše poznato, iako mnogi ne razumiju manipulisanje s tim podacima.\nObični građani ne znaju šta je „prosječna neto plata od zarade“, pa se sa čuđenjem pitaju kako je moguće da je ona tolika kada oni znaju svoju porodicu, svoje komšije i znaju da nemaju tolika primanja. „Prosječne neto plate od zarade“ dobije se kao prosjek svih isplaćenih plata radnicima koji su zaposleni.\nKako znamo da je broj radno sposobnih, a nezaposlenih, veći od broja zaposlenih, prosječna mjesečna neto porodična primanja (svih naših, uslovno rečeno četveročlanih porodica) daleko su ispod 820 KM (kolika je prosječna neto plata od zarade) i ta porodična primanja kreću se od 300 – 800 KM.\nUzme li se u obzir da 20% porodica živi ispod egzistencijalnog minimuma (nema nikakva porodična primanja), to se prosječna porodična primanja kvantitativno i kvalitativno umanjuju još i više).\nTakođe, svjesni smo i razlika po Kantonima: Kanton Sarajevo ima najveću stopu zaposlenosti, zahvaljujući tome što je glavni grad u kome je skoncentrisan najveći dio državnih i drugih administrativnih (i elitnih) službi, pa je prosječna mjesečna neto plata od zaposlenosti daleko veća i kreće se do 1.050 KM.\nMedjutim, obični građani koji nemaju sreće da su zapsoleni u tim administrativnim centrima moći, dijele sudbinu ostalih sugrađana u Federaciji BiH.\nOdobreno povećanje cijena vode i grijanja veliki su udar na džep potrošača, navodi se u pismu Saveza potrošača.


Novi crv napada Linux računare, rutere i set-top boxove Novi crv napada Linux računare, rutere i set-top boxove – Personal magazin\nNovootkriveni računarski crv napada x86 kompjutere sa Linux opertivnim sistemom i PHP-om, a takođe predstavlja opasnost za razne kućne rutere, konzole i set-top boxove zasnovane na različitim arhitekturama. Prema izveštaju…\nNovootkriveni računarski crv napada x86 kompjutere sa Linux opertivnim sistemom i PHP-om, a takođe predstavlja opasnost za razne kućne rutere, konzole i set-top boxove zasnovane na različitim arhitekturama.\nPrema izveštaju iz Symanteca, zlonamerni softver koji se ponaša kao “crv” širi se iskorišćavanjem ranjivosti u php-cgi.\nKako bi se zaštitili, korisnicima je preporučeno da po potrebi ažuriraju verziju firmwarea na uređajima, postave jaku administratorsku lozinku i blokiraju HTTP POST zahteve prema -/cgi-bin/php, -/cgi-bin/php5, -/cgi-bin/php-cgi, -/cgi-bin/php.cgi i -/cgi-bin/php4 sa gatewaya fajervola ili ako je moguće na svakom uređaju zasebno.\nViše o ovom problemu u izveštaju Computer Worlda.\nNovi crv napada Linux računare, rutere i set-top boxove was last modified: November 30th, 2013 by Redakcija\nLinuxRačunarski crvset top


Intervju objavljen sa zakašnjenjem - Reakcije - Dnevni list Danas\nPočetna » Dijalog » Reakcije » Intervju objavljen sa zakašnjenjem\nReagovanje koordinatorke Nacionalnog konventa za EU\nIntervju objavljen sa zakašnjenjem\nPoštovana gospođo Valtner,\nJa sam sa dostavom teksta za Vaš list kasnila 45 minuta a Vi sa objavom 12 dana. Za tih 12 dana članice Nacionalnog konventa uspele su da izdejstvuju produžetak javne rasprave u vezi revizije Akcionog plana za poglavlje 23.\n0Piše: Nataša Dragojlović 21. februara 2019. 10.48\nI to je dobra vest koju ste mogli naći i na sajtu Ministarstva pravde i na sajtovima organizacija članica Nacionalnog konventa. Na naše otvoreno pismo Ministarstvo pravde nikada nije direktno odgovorilo nama, ali su objavili obaveštenje o produženim rokovima na svom sajtu, dva dana nakon što sam Vam dala ovaj intervju. Mi to knjižimo kao još jednu malu pobedu u borbi za pravo da dokumenti, na bazi kojih se vode pregovori o članstvu U EU, budu adekvatno tretirani i da dobijemo dovoljno vremena da ih proučimo i pružimo kvalitetne komentare. Čudi me da Vam je takva vest promakla. S obzirom na protok vremena, možda je trebalo da me kontaktirate pre objavljivanja i da pitate da li se nešto promenilo. Tako bismo izbegli ovu neprijatnost koju ste proizveli i meni i članicama Konventa. Oni koji znaju kako stvari stoje mogu iz mog intervjua da zaključe dve stvari: ili da sam zlonamerna ili da sam neobaveštena a nisam ni jedno, ni drugo. Samo ste objavili moj intervju sa 12 dana zakašnjenja a činjenice su se promenile.\nNa sednici RG NKEU za poglavlje 23 u Narodnoj skupštini prezentovaćemo predstavnicima Ministarstva pravde i Pregovaračkog tima preko 100 strana naših preporuka, sugestija i nalaza naših članica. Pozivam Vas da prisustvujete sednici, ukoliko Vas zanima suština naših preporuka. Takođe Vas molim da u skladu sa zakonom i pravilima struke, objavite i ovo moje pismo u Vašim novinama, kao i na sajtu Vašeg lista. Razume se, uz izvinjenje što je zbog kasnog objavljivanja intervjua došlo do netačnog i neblagovremenog informisanja javnosti, ne sa moje već sa Vaše strane.\nNadam se da ćemo ubuduće intenzivnije komunicirati kada imamo u vidu obim i dinamiku poslova koje obavlja Nacionalni konvent delujući na dnevnoj bazi i prema Vladi i prema EU i prema građanima u cilju podizanja nivoa transparentnosti, vidljivosti i razumevanja značaja procesa integracije naše zemlje u Evropsku uniju. U interesu javnosti je da o svemu što se planira i pregovara sa EU bude blagovremeno i tačno informisana. Sve ostalo u intervjuu ostaje nepromenjeno. Nažalost. Za mnoge stvari koje sam pomenula nije dovoljno 12 dana da se promene.\nnacionalni konvent za eu, Nataša Dragojlović


Švedska i Norveška ulažu šest miliona eura u fond za reformu javne uprave - Klix.ba\n12.4.2011. u 13:49\nČlanovi Upravnog odbora Fonda za reformu javne uprave u ponedjeljak su na sjednici u Mostaru utvrdili Nacrt memoranduma III za uspostavu Fonda za reformu javne uprave kojim će se osigurati daljnje učešće u finansiranju reforme.\nUpravni odobr utvrdio je nacrt ovog memoranduma nakon što je Ministarstvo vanjskih poslova Kraljevine Norveške izrazilo spremnost da uloži sredstava u Fond za reformu javne uprave i doprinese realizaciji obaveza iz reforme javne uprave, kao i nakon iskazane spremnosti švedske Agencije za međunarodni razvoj i saradnju (Sida) da nastavi ulagati u reformu javne uprave.\nNacrtom memoranduma predviđeno je da će Sida u naredne tri godine (2012., 2013. i 2014. ) ukupno uložiti tri miliona eura u Fond i to po jedan milion na godišnjem nivou.\nU istom periodu će i Ministarstvo vanjskih poslova Kraljevine Norveške donirati Fondu tri miliona eura.\nČlanovi UO Fonda za reformu javne uprave izrazili su zahvalnost donatorima za buduća ulaganja u Fond i kazali da će novac pomoći realizaciji revidiranog Akcionog plana 1 Strategije reforme javne uprave, dokumentu kojim se reforma javne uprave usmjerava na provođenje konkretnih mjera od kojih će direktne koristi imati građani, poslovni subjekti i društvo u cjelini.\nČlanovi UO na sjednici u Mostaru su, također, jednoglasno prihvatili Izvještaj o evaluaciji ponuda u okviru javne nabavke usluga za projekt "Informacijski sistem upravljanja budžetom" (BMIS) kao i prijedlog odluke o dodjeli ugovora za nabavku usluga za implementaciju tog projekta.\nPredviđeno je da se projekt BMIS implementira na državnom nivou, nivou FBiH, RS-a i Brčko Distrikta BiH.\nBMIS je sistem baziran na centraliziranim bazama podataka koje će biti smještene u ministarstvima finansija. Sve budžetske institucije moći će pristupiti pripremi budžeta putem online baze.\nImplementacijom ovog projekta u svim budžetskim institucijama bit će unaprijeđen sadržaj podataka, unos i izvještavanje, kao i transparentnost uz istovremeno jačanje fiskalne discipline u Bosni i Hercegovini.\nNa sjednici UO konačno je potvrđen projektni zadatak i tenderska dokumentacija za projekt „Informacijski sistem trezora Brčko Distrikta BiH”. Svrha projekta je uvezivanje trezora Brčko Distrikta BiH s ostalim budžetskim korisnicima u BiH.\nNa sjednici je usvojen i drugi periodični izvještaj o implementaciji projekta „Razvoj sistema za upravljanje učinkom u strukturama državne službe u BiH, kao i informacija o prijedlogu za izmjenu rokova i aktivnosti za implementaciju projekta „Razvoj sistema za upravljanje učinkom u strukturama državne službe“ te Godišnji finansijski izvještaj Fonda za reformu javne uprave za 2010. godinu.\nČlanovi UO razmatrali su i informaciju o planiranoj realizaciji sredstava Fonda za reformu javne uprave za 2011., pilot monitoring izvještaj za projekt „Izrada programa za poboljšanje kvaliteta upravnog odlučivanja u BiH", informaciju o dosadašnjim aktivnostima na analizi cijena okvirnih budžeta projekata koji se finansiraju iz Fonda za reformu javne uprave, kao i informaciju o donesenim odlukama u proceduri pisanog usaglašavanja u periodu između dvije sjednice Upravnog odbora Fonda za reformu javne uprave, saopćeno je iz Ureda koordinatora za reformu javne uprave.\nPodnesen prijedlog za molbu za izručenje Vučurevića\n12.04.2011. u 14:22\n12.04.2011. u 13:32


Foto: Grad Beograd / RAS Srbija\n"Izvodi se veliki broj radova, ali se tek sledeće godine očekuje ekspanzija na značajnim infrastrukturnim projektima. Period pandemije korona virusa je iskorišćen da se pripreme projekti za igradnju metroa - najveće graditeljske intervencije u zadnjih nekoliko decenija, kao i Linijskog parka koji će u značajnoj meri promentii karakter jednog velikog dela grada", rekao je Stojčić za TV Super sat, a saopštio Beoinfo.\nMarko Stojčić, urbanista\nNajavio je i urbanizaciju "Mitićeve rupe" na Slaviji koja mora, kako je istakao, da prođe javni arhitekstonski konkurs, uz zadržavanje parka na jednoj polovini parcele.\nStojčić je, takođe, istakao da prostor preko puta Beograda na vodi u Bloku 18 "vapi" za urbanizacijom, koja će početi kada se reše pravno-imovinski sporovi.\n"Očekuje i početak izgradnje Nacionalnog stadina kao i svih pratećih sadržaja, ali i jednog broja fakulteta i kampusa za studente i profesore, kao i nastavak izgradnje škola i vrtića", naveo je Stojčić i najavio nastavak obnove fasada i zgrada od značaja u prestonici.\nStojčić je naveo i da će uslediti postavljanje spomenika despotu Stefanu Lazareviću na pjaceti kod Gundulićevog venca i otkrivanje spomenika Diani Budisavljević u Savskom parku pored Beton hale.\nGradski urbanista o izgradnji filmskih studija usred "pluća Beograda" i velikoj peticiji: "Grad je PROTIV SEČE KOŠUTNJAKA"\nVesić: Treća linija metroa od Novog Beograda do Banjice 2\nVesić tvrdi: Izgradnja metroa počeće u DECEMBRU 2021. GODINE, projekat je vredan 4 MILIJARDE EVRA


Generalštab Vojske Srbije obeležio Đurđevdan - Studio B\nGeneralštab Vojske Srbije obeležio Đurđevdan\nGeneralštab Vojske Srbije obeležio Đurđevdan Tanjug\nDruštvoDrustvo Pocetna 06. 05. 2019. 13:20:12\nGeneralštab Vojske Srbije obeležio je svoju slavu Đurđevdan kojoj je u prostoru za versku službu kasarne Banjica 2″ u Beogradu prisustvovao ministar odbrane Aleksandar Vulin.\nDomaćin slave je i ove godine načelnik Generalštaba Vojske Srbije general Milan Mojsilović, a ove godine kum slave Generalštaba bio je načelnik Uprave za ljudske resurse brigadni general Savo Iriškić.\nČestitajući slavu đakon dr Dragan Ašković, profesor Pravoslavnog bogoslovskog fakulteta u Beogradu podsetio je na značaj lika i dela Svetog Georgija u pravoslavlju, naglašavajući da je i on bio vojnik.\nOn je, u svojoj besedi, istakao da je sloboda ono što povezuje Crkvu i Vojsku, a da su vojnici ti koji slobodu brane. Osnova hrišćanske vere jeste sloboda, dodao je on, ističući da i Crkva i Vojska treba da doprinesu da se svi među nama osećaju slobodno.


"Nema veze, ja ionako nikome nisam važna" je tipična rečenica iza koje se krije ozbiljan PROBLEM - Zena.rs\n"Nema veze, ja ionako nikome nisam važna" je tipična rečenica iza koje se krije ozbiljan PROBLEM\nDa li u vašem životu postoji prijateljica zbog koje se stalno osećate kao da ste na emotivnom ringišpilu? Da li vas partner jednog dana voli najviše na svetu, a već sledećeg se duri i ljuti, trudeći sa da vam nabije osećaj krivice samo zato što ste dobro raspoloženi? Da li vaši roditelji odugovlače, odlažu ili izbegavaju razgovore o načinu na koji su vas odgajali, voleli, kao i bilo kakvu priču o emocijama?\nPasivna agresija tihi ubica svih odnosa Foto: Shutterstock\nUkoliko ste bar na jedno od ovih pitanja odgovorili potvrdno, sasvim je izvesno da imate posla sa pasivno agresivnim osobama.\n– Ovakve osobe okolišaju, odlažu, odbijaju da se otvoreno izjasne o važnim pitanjima, daju neprecizne odgovore uz nestrpljivo iščekivanje da na tuđu inicijativu ili predlog odgovore kritikom ili nevericom – kaže doc. dr Kristina Brajović Car, psihoterapeut.\n„Divna ti je ta haljina, baš lepo što i buce mogu da nađu nešto za sebe“, tipična je pasivno agresivna rečenicaFoto: Profimedia\nObično se nakon razgovora s ovakvim ljudima osećate iscrpljeno, uznemireno i povređeno, ali da ni sami ne možete da razumete kako i zašto se to desilo.\n– Kada je neko otvoreno agresivan, ne morate da trošite energiju kako biste tumačili njegove namere, već se usmeravate na svoju odbranu. Kod pasivno agresivnih napada morate da uložite mnogo više energije da razumete šta on ili ona zapravo hoće, jer oni to otvoreno ne govore, samo se suprotstavljaju bez konkretnog zahteva – kaže naša sagovornica.\nIzmeđu Ljutka i Trapavka\nDivna ti je ta haljina, baš lepo što i buce mogu da nađu nešto za sebe“, „Da ste me slušali ili pitali, bolje biste prošli“, „Nema veze, onako nikome nisam važna“, „Evo sad ću, ne moraš sto puta da mi ponavljaš“, „Nisam stigao da završim posao, jer niste dobro definisali šta tačno treba da uradim, kako ja da znam sam“... Ovo su samo neke naizgled obične rečenice iza kojih se kriju salve pasivne agresije.\n– Pasivno agresivni karakter je nešto između Ljutka i Trapavka iz „Štrumpfova“. Na površini otvoren negativizam i sumnjičavost prema drugima, a intimno, za sebe, nesigurnost i nepoverenje u svoje sposobnosti. Kada se šale, njihov humor uvek sadrži provokaciju ili prikrivenu kritiku, a vrlo često i napad – kaže Kristina Brajović Car.\nNajčešće žrtve pasivno agresivnih ljudi su oni sa kojima su najbližiFoto: Profimedia\n– Ukoliko su okruženi osobama koje su aktivne, otvorene, sposobne i uz to sigurne u sebe, pasivno agresivni ljudi počinju da sumnjaju u sebe i da se plaše kako će ostati u senci svog uspešnog partnera, kolege ili čak deteta. Zato kao svoju tihu borbu za opstanak biraju sabotažu uspeha svojih najbližih. Drugim rečima, oni sebe doživljavaju kao žrtve u odnosu, što opravdava njihov otpor i negativizam pred sobom.\nKada one uđu u prostoriju, svi znaju da su GLAVNE: A to postižu ovim NEVIDLJIVIM TRIKOVIMA\nPubertet, klimaks i starost pod istim krovom: Ovako živi POLA SRBIJE, a o ovim stvarima NIKOM NE GOVORE\nKako je moguće da neko bude nasilan a ne radi ništa?\n– Reč agresija u pasivnoj agresiji ne označava nasilje u klasičnom smislu te reči, već na destrukciju po pitanju kvaliteta saradnje, komunikacije i odnosa. Dakle, ova osoba nikada neće na sebe skrenuti pažnju kao na nekoga ko može ili hoće namerno da vas povredi. Sva šteta i povrede koje ostavlja za sobom prikazane su kao puka slučajnost, greška, nesporazum ili splet okolnosti koji su bili van njegove ili njene kontrole – kaže naša sagovornica.\nOd ovakvih ljudi najbolje ćete se zaštiti tako što ćete biti otvoreni.\n– Što više informacija i razmišljanja podelimo s njima, manje prostora im ostaje za njihove negativne pretpostavke, koje podrazumevaju da će ih drugi potčiniti, kontrolisati i usmeriti u pravcu u kojem ne žele da se kreću. Ohrabrivanje u tome da otvoreno iskažu svoje mišljenje i očekivanje, kakvo god bilo, može takođe da pomogne. Vrlo su osetljivi na neiskrenost i zato je važno da ovo radimo na način koji će biti iskreno zainteresovan, a ne strateški.\nOna je NASMEJANA, u skupom vešu i miriše na SREĆU: Pitali smo psihologa ko su žene koje postaju LJUBAVNICE\nIzblamirala dečka na Fejsbuku jednom fotografijom: Prošla je kao BOSA PO TRNJU kad su komentari počeli da stižu


May 9, 2017 Lenovo, Lenovo Srbija\nKompanija Lenovo danas je, na Red Hat Summit-u 2017, najavila novu verziju svoje platforme otvorenog koda, Open Platform @ Lenovo (OP@L), kao i otvaranje naprednog tehnološkog centra za cloud.\nNakon što je prvi put najavljena na prošlogodišnjem Red Hat Summit-u 2016, kompanija je takođe predstavila najnoviju verziju OP@L OCP infrastrukture za virtualizaciju (Network Function Virtualization – NFV), koju pokreće softver kompanije Red Hat. Network Function Virtualization predstavlja novu cloud arhitekturu koja virtualizuje mrežne usluge koje sada izvršava poseban hardver.\nPomoću OP@L infrastrukture, Lenovo planira da unapredi otvorene NFV arhitekture koje mogu biti podešavane i obezbeđene kako bi zadovoljile sve potrebe današnjih servisnih provajdera. Ova nova arihtektura ima za cilj da smanji latentnost i troškove neophodne za pokretanje i rad 5G mrežnih usluga, kao i da unapredi protok za telco/NFV opterećenja.\nIntegracija NFV rešenja kompanije Red Hat Lenovo OP@L predstavlja najnoviji korak u okviru sve veće strateške saradnje između ove dve kompanije, kako bi razvili stabilna i felksibilna rešenja za klijente čija je osnovna delatnost pružanje usluga, kao i klijente u drugim industrijama.


Objavljeno: 17:29, 28. марта 2013.\nBANJALUKA, Direktor kompanije „Južni tok“ za Srbiju Dušan Bajatović izjavio je danas u Banjaluci da će kroz Republiku Srpsku sigurno proći krak ovog gasovoda, čime će svi industrijski potrošači u Srpskoj biti snabdijevani gasom efikasno i pod najpovoljnijim uslovima.\n„Republika Srpska je dio projekta `Južni tok`, kao interkonekcija koja će ići iz Srbije“, rekao je Bajatović novinarima nakon prvog sastanka Interresorne radne grupe za utvrđivanje prijedloga trase kraka gasovoda „Južni tok“ kroz Srpsku.\nBajatović, koji je i generalni direktor preduzeća „Srbijagas“, napomenuo je da je planirani kapacitet gasovoda za Republiku Srpsku dvije milijarde metara kubnih.\n„U okviru ovog projekta planirana je i, na neki način, sa ruskim partnerima usaglašena izgradnja dvije gasne centrale kapaciteta 250 megavata električne energije i toplotne energije 150 megavata kako bi zadovoljila standard građana Banjaluke i Srpske“, istakao je Bajatović.\nOn je rekao da je na današnjem sastanku usaglašeno da se, u okviru Vlade Republike Srpske i uz pomoć „Srbijagasa“, sačini nacionalni plan gasifikacije Srpske.\n„Kada je riječ o kraku gasovoda `Južni tok` kroz Republiku Srpsku moguće je da ćemo razgovarati i o snabdijevanju gasom Federacije BiH“, rekao je Bajatović i dodao da su ruski partneri spremni da u ovom projektu učestvuju sa najmanje 50 odsto sredstava.\nPrema njegovim riječima, ruske banke su spremne da u potpunosti finansiraju projekat izgradnje gasovoda „Južni tok“ i gasnih centrala u Srpskoj.\nBajatović je zaključio da je ulazak Republike Srpske u ovaj projekat ispravna odluka Vlade Srpske, zbog čega je potrebno da se ubrzaju sve aktivnosti na izgradnji kraka gasovoda „Južni tok“ kroz Republiku.\nVršilac dužnosti direktora preduzeća „Gas Republike Srpske“ Slobodan Puhalac rekao je da je projekat izgradnje kraka „Južni tok“ kroz Republiku Srpsku važan i za BiH.\n„Neke predrasude i zablude moramo razbijati i moramo se optimističnije odnositi prema ovom projektu, te biti svjesni da nam predstoje velike obaveze“, istakao je Puhalac.\nOn je rekao da će Republika Srpska, u saradnji sa „Srbijagasom“ i ruskim partnerima, ispuniti sve obaveze za uspješnu realizaciju ovog projekta.\nPuhalac je pojasnio da će osnovna trasa kraka gasovoda „Južni tok“ kroz Republiku Srpsku ići pravcem Bijeljina-Brčko-Doboj-Prnjavor-Banjaluka-Laktaši-Prijedor-Novi Grad.\nPuhalac je naveo da će krak gasovoda „Južni tok“ kroz Republiku Srpsku biti pušten u funkciju 2016. ili 2017. godine, dok su za izgradnju jedne od gasnih termoelektrana potrebne dvije godine.\nOsim članova radne grupe, sastanku su prisustvovali predsjednik Vlade Republike Srpske Željka Cvijanović, savjetnik predsjednika Vlade Srbije Petar Škundrić i predstavnici preduzeća „Srbijagas“ Novi Sad. Srna


Od petka do ponedeljka na programu je sedam od osam mečeva 10.kola Prve lige Srbije u sezoni 2018/19, a u nastavku su parovi i termini mečeva. Meč između Radničkog 1923 i Metalca je odložen i biće odigran naknadno.\nTELEOPTIK – OFK BEČEJ 1918 (petak 05.oktobar, 15:00 časova)\nPrvi meč 10.kola Prve lige Srbije igra se u Zemunu gde ekipa Teleoptika dočekuje goste iz Bečeja, ekipu OFK Bečej 1918. Domaći tim je sezonu započeo sa dve pobede, uz tri remija i četiri poraza, pa sa 9 bodova na svom kontu trenutno zauzima 11.mesto na tabeli. Gosti su sezonu započeli sa tri pobede i šest poraza, pa sa 9 bodova na svom kontu trenutno zauzimaju 12.mesto na tabeli.\nBUDUĆNOST – SINĐELIĆ (subota 06.oktobar, 15:00 časova)\nEkipa Budućnosti u okviru 10.kola Prve lige Srbije u Dobanovcima dočekuje ekipu Sinđelića. Domaći tim je sezonu započeo sa dve pobede, uz tri remija i četiri poraza, pa sa 9 bodova na svom kontu trenutno zauzima 10.mesto na tabeli. Gosti su jedna od dve neporažene ekipe na startu ove sezone, sa šest pobeda i tri remija, pa sa 21 bodom na svom kontu trenutno zauzimaju 3.mesto na tabeli.\nINĐIJA – TRAYAL (subota 06.oktobar, 15:00 časova)\nLider prvenstva, ekipa Inđije, u okviru 10.kola Prve lige Srbije na svom stadionu dočekuje goste iz Kruševca, ekipu Trajala. Domaćini su neporaženi na startu sezone, sa osam pobeda i jednim remijem, pa sa 25 bodova na svom kontu trenutno zauzimaju 1.mesto na tabeli. Gosti su na startu sezone ostvarili samo jedan trijumf, uz tri remija i pet poraza, pa sa 6 bodova na svom kontu trenutno zauzimaju 14.mesto na tabeli.\nSLOBODA – TSC (subota 06.oktobar, 15:00 časova)\nUžička Sloboda u okviru 10.kola Prve lige Srbije na svom stadionu dočekuje goste iz Bačke Topole, ekipu TSC-a. Domaćini su jedan od dva tima bez ostvarene pobede, uz dva remija i čak sedam poraza, pa sa 2 boda na svom kontu trenutno zauzimaju poslednje 16.mesto na tabeli. Gosti su sezonu započeli sa tri pobede, uz četiri remija i dva poraza, pa sa 13 bodova na svom kontu trenutno zauzimaju 7.mesto na tabeli.\nBEŽANIJA – ZLATIBOR (nedelja 07.oktobar, 15:00 časova)\nDerbi meč 10.kola Prve lige Srbije igra se u Beogradu gde domaća Bežanija dočekuje goste iz Čajetine, ekipu Zlatibora. Domaćini su na startu sezone ostvarili pet pobeda, uz jedan remi i tri poraza, pa sa 16 bodova na svom kontu trenutno zauzimaju 5.mesto na tabeli. Gosti su najprijatnije iznenađenje na startu aktuelne sezone sa sedam ostvarenih pobeda, uz jedan remi i jedan poraz, pa sa 22 boda na svom kontu trenutno zauzimaju 2.mesto na tabeli.\nNOVI PAZAR – JAVOR MATIS (nedelja 07.oktobar, 15:00 časova)\nU Novom Pazaru u okviru 10.kola Prve lige Srbije istoimeni klub dočekuje goste iz Ivanjice, ekipu Javor Matisa. Domaćini na startu sezone nemaju nijednu pobedu, uz četiri remija i pet poraza, pa sa 4 boda na svom kontu trenutno zauzimaju pretposlednje 15.mesto na tabeli. Gosti su sezonu započeli sa pet pobeda, uz tri remija i samo jedan poraz, pa sa 18 bodova na svom kontu trenutno zauzimaju 4.mesto na tabeli.\nBORAC – OFK ŽARKOVO (ponedeljak 08.oktobar, 18:00 časova, TV)\nPoslednji zakazani meč 10.kola Prve lige Srbije igra se u Čačku gde ekipa Borca dočekuje goste iz Beograda, ekipu OFK Žarkovo. Domaćini su na startu sezone ostvarili samo jedan trijumf, uz četiri remija i četiri poraza, pa sa 7 bodova na svom kontu trenutno zauzimaju 13.mesto na tabeli. Gosti su sezonu započeli sa tri pobede, uz dva remija i četiri poraza, pa sa 11 bodova na svom kontu trenutno zauzimaju 8.mesto na tabeli.\nRADNIČKI 1923 – METALAC (meč odložen)\nMeč 10.kola Prve lige Srbije između ekipe Radničkog 1923 i Metalca, koji je bio zakazan za nedelju 07.oktobar 2018.godine, odložen je i igraće se u novom terminu koji će biti naknadno saopšten. Duel ova dva kluba odložen je na osnovu odluke Medicinske komisije Fudbalskog saveza Srbije, zbog bolesti igrača fudbalskog kluba Radnički 1923.


Atanasković: Srbija se ostvarila kao željena investiciona lokacija\nBiznis Autor:FoNet14. jul. 202114:414 komentara\nMinistarstvo privrede je u proteklom petogodišnjem investicionom periodu, u saradnji sa privrednim društvima kojima su bila dodeljena sredstva podsticaja, uspešno okončalo 177 investicija čija je vrednost 158 milijardi dinara, izjavila je ministarka privrede Anđelka Atanasković.\nAtanasković je otvorila onlajn sastanak Mreže lokalnog ekonomskog razvoja u organizaciji Stalne konferencije gradova i opština, gde je govorila na temu „Podsticajna politika na nacionalnom i lokalnom nivou“, saopštilo je Ministarstvo.\n„U svetskim ekonomskim razmerama postigli smo da se Srbija ostvari kao željena investiciona lokacija i da strani investitori biraju Srbiju radi realizacije svojih ulaganja. To smo postigli ukupnom stabilnošću i insistiranjem na činjenici da ekonomski razvoj počiva na politici investicija“, poručila je Atanasković.\nŠto se tiče aktivnih projekata, kao onih investicija koje trenutno realizujemo, Atanasković je rekla da postoji 113 projekata koje karakterišu novije tehnologije i još veća kapitalna ulaganja, u vrednosti 350 milijardi dinara.\n„Nastojaćemo da nova veća ulaganja dovedemo u sve opštine i gradove, naročito one u kojima do sada nije bilo investicija koje je država podržala podsticajnim sredstvima“, najavila je Atanasković.\nAnđelka AtanaskovićInvesticijeMinistarstvo privredeulaganje


Prvi automobili bez volana do 2030. godine, procenjuje 25-ogodišnji milijarder\n01:34 Central European Time: Beograd, Berlin, Pariz\n19:34 Eastern Time: Njujork, Boston, Majami\n16:34 Pacific Time: San Francisko, Los Anđeles, Sijetl\n07:34 China Standard Time: Peking, Šangaj, Singapur\nIlon Mask je rekao da je ova tehnologija osuđena na propast. Par godina kasnije, osnivač ove kompanije postao je najmlađi milijarder.\nIzlazak kompanije Luminar na berzu, 25-ogodišnjeg Ostina Rasela načinio je jednim od prvih (i najmlađih) milijardera iz sfere tehnologije autonomnih vozila. Luminar trenutno predvodi u trci za tehnološku inovaciju autonomnih automobila, a u nedavnom intervjuu za Wired, Rasel je govorio o nizu koraka koji su njegovu kompaniju učinili uspešnom, šta je razlikuje od konkurencije, kako je sve počelo, kao i šta se planira za budućnost.\nČime se bavi Luminar?\nLuminar je kompanja koja koristi i razvija LiDAR, naprednu radarsku tehnologiju kako bi razvila rešenje primenljivo u automobilima, a trenutno sarađuje sa proizvođačima poput Tojote, Audija, Volvoa, Dajmlera, ali i Intela, jer kompaniju snabdeva senzorima za vozila. Osnivač veruje da će u saradnji sa kompanijom Volvo, tokom 2022. godine izaći prva vozila sa njihovom tehnologijom.\nKljučna razlika Luminar-a i rešenja koje razvijaju Tesla i slične kompanije, jeste u problemu koji pokušavaju da reše. Prema Raselu, model Ilona Maska je dobar za pomoćni mehanizam za vožnju, jer se razvija kompleksan sistem kamera i softvera. LiDAR, međutim, koristi lasere i meri vreme refrakcije svetlosti, kojim sastavlja realističan model okruženja, a Luminar-ovo rešenje to primenjuje u rasponu od neverovatnih 250 metara.\nOsnivač veruje da je ovo put ka razvitku potpuno autonomnih vozila, kao i da ćemo verovatno 2030. godine moći da kupimo automobil bez volana.\nRasel je osnovao kompaniju sa samo 17 godina, a od detinjstva se interesuje za tehnologiju, i naročito za fotoniku. Kada se upisao na Stenford, dobio je 100 hiljada dolara preko Til stipendije (industrijalca i investitora Pitera Tila), da napusti studije i kroz naredne dve godine izgradi kompaniju.\nMeđutim, osnivač ističe da je potrebno mnogo više od sjajne tehnologije i koncepta. Kao ključne za svoj uspeh, istakao je poslovnu strategiju, koja mu je pomogla da vizionarska tehnologija „zapravo ugleda svetlost dana”.\nNajpre, bilo je potrebno otići na mesto gde je industrija, a potom i razvijati ključne tehnologije par godina, kako bi se onda izgradili kapaciteti za serijsku proizvodnju proizvoda za automobilsko tržište, a za to je morao da zaposli prave ljude, i da vremenom nauči da delegira dužnosti. Luminar je rano počeo sa proizvodnjom sopstvenih komponenti, kako bi napravio senzore boljeg kvaliteta od konkurencije. Pravili su sopstvene lasere, skenere i prateću elektroniku, što im je i omogućilo da zabeleže neverovatne rezultate.\nKompanija danas funkcioniše po „hibridnom modelu”, jer želi da prati proizvodni proces automobilske industrije i razvija ekspertizu za automatizaciju različitih aspekata proizvodnje, dok istovremeno pokušava da izgradi model serijske proizvodnje velikog obima, i sistem koji će omogućiti sklapanje LiDAR tehnologije na drugim mestima.\nLuminar želi da se pozicionira kao „kompletno rešenje” (turnkey solution) za automobilsku industriju, i da pruži i hardver i softver koji zadovoljava performanse koje su potrebne kako bi industrija napredovala i zadobila na popularnosti, što podrazumeva da će se, recimo, softver znatno razlikovati u urbanom okruženju, nasuprot komercijalnog prevoza.\nKljučna distinkcija koju Rasel sve vreme povlači, jeste količina i broj inovacija koje njihov proizvod sabira u sebi — potrebno je praktično izmisliti standarde za jednu novu tehnologiju koja vodi ka pravom autonomnom vozilu, uključujući i poslovni model, jer kompanija pokriva i hardverska i softverska rešenja.\nMeđutim, Rasel je takođe naglasio da u radu kompanije vidi korist za čovečanstvo, govoreći o 1,3 miliona života koji svake godine stradaju na putu, i verujući da LiDAR tehnologija može pomoći da se to spreči. Tehnologija radarskog upravljanja vozilima može da uvede revoluciju u mnoge procese, poput razdaljine koju su ljudi spremni da pređu od kuće do posla.\nIako mnogi, poput Ilona Maska smatraju da je LiDAR tehnologija nepodesna za ovu namenu i „osuđena na propast”, Rasel je danas jedan od nekolicine ljudi koji su uspeli da postanu milijarderi pre tridesete godine, što svakako kompaniji predviđa svetlu budućnost.


Jeftini letovi iz Valensije za Sarajevo - Avio karte Valensija Sarajevo - eSky.rs\nAvio karte iz Valensije za Sarajevo\nPretražite letove iz Valensije za Sarajevo\nProverite najbolje prilike za letove iz Valensije za Sarajevo\n✔ Postoje li posebne ponude za letove iz Valensije za Sarajevo na eSky.rs?\n✔ Mogu li se pobrinuti za osiguranje prilikom rezervacije leta iz Valensije za Sarajevo?\n✔ Ako rezervišem let iz Valensije za Sarajevo, mogu li da rezervišem ujedno i smeštaj?\n✔ Koje avio-kompanije nude letove iz Valensije za Sarajevo?\nBudite sigurni, da na eSky.rs ponuda letova iz Valensije za Sarajevo uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Španije Jeftini letovi iz Španije Jeftini letovi za Santa Kruz de la Palmu Jeftini letovi iz Santa Kruz de la Palme Jeftini letovi za Trearddur Jeftini letovi iz Trearddur\nJeftini letovi do Gvadelupa Jeftini letovi iz Gvadelupa Jeftini letovi do Buenaventura Airport Jeftini letovi od Buenaventura Airport